3. การประกอบธุรกิจของแต่ละสายผลิตภัณฑ์

3.1 ลักษณะผลิตภัณฑ์หรือบริการ 

  ก) การพัฒนาที่ดินเขตส่งเสริมอุตสาหกรรมเพื่อขาย

  บริษัท นวนคร จำกัด (มหาชน) (“บริษัท”)
  เริ่มดำเนินธุรกิจด้านพัฒนาอสังหาริมทรัพย์ในโครงการเขตส่งเสริมอุตสาหกรรมนวนคร เมื่อปี
  2514
  โดยมีวัตถุประสงค์หลักเพื่อพัฒนาจัดสรรที่ดินในโครงการให้มีลักษณะเป็นเมืองบริวารของกรุงเทพฯ
  ให้เป็นสัดส่วนตามผังเมืองที่ถูกต้อง
  เพื่อเป็นการรองรับตามนโยบายของทางราชการและเพื่อเป็นชุมชนที่สมบูรณ์แบบในตัวเองอย่างแท้จริง
  ทั้งนี้โครงการของบริษัทเป็นโครงการที่ไม่ได้ร่วมดำเนินงานกับการนิคมอุตสาหกรรมแห่งประเทศไทย
  (กนอ.) แต่ดำเนินงานตามหลักเกณฑ์ที่กำหนดของคณะกรรมการจัดสรรที่ดิน
  ซึ่งแบ่งตามประเภทการใช้ประโยชน์ในที่ดินได้ดังนี้

-   เขตอุตสาหกรรม หมายถึง
    พื้นที่สำหรับประกอบอุตสาหกรรมซึ่งกลุ่มลูกค้าเป้าหมายคือกลุ่มอุตสาหกรรมเบา
    ไม่มีผลกระทบต่อสิ่งแวดล้อม เช่น กลุ่มอุตสาหกรรม อิเล็คทรอนิคส์ อะไหล่ ยานยนต์
    การผลิตอัญมณี เครื่องประดับหรือสิ่งประดิษฐ์ที่มีค่า ตลอดจนอุตสาหกรรมต่อเนื่องและคลังสินค้า
    เป็นต้น

-   เขตที่อยู่อาศัย หมายถึง พื้นที่สำหรับการก่อสร้างที่อยู่อาศัย เช่น หอพัก แฟลต คอนโดมิเนียม
    และบ้านอยู่อาศัย เป็นต้น

-   เขตพาณิชยกรรม หมายถึง พื้นที่สำหรับประกอบการพาณิชย์และธุรกิจที่เกี่ยวเนื่อง ซึ่งได้แก่
    ศูนย์การค้า โรงพยาบาล ธนาคาร ไปรษณีย์ และร้านค้าทั่วไป
    เพื่อรองรับและให้บริการแก่พนักงานที่ทำงานและผู้อยู่อาศัย
    ภายในบริเวณเขตส่งเสริมอุตสาหกรรม

-   เขตระบบสาธารณูปโภคและพื้นที่สีเขียว หมายถึง พื้นที่สำหรับสาธารณูปโภค ซึ่งได้แก่
    ระบบไฟฟ้า ระบบประปา ระบบบำบัดน้ำเสีย ระบบบริหารจัดการขยะมูลฝอยทั่วไป
    ระบบโทรศัพท์ ถนน-รางระบายน้ำฝน สถานีอนามัย สนามกีฬา สวนหย่อม ทะเลสาบ
    และสนามเด็กเล่น เป็นต้น

  นอกจากนี้
  บริษัทได้จัดสรรพื้นที่ในเขตอุตสาหกรรมบางส่วนและที่ดินที่ได้จัดซื้อมาใหม่รวมทั้งสิ้นประมาณ 277
  ไร่ นำมาพัฒนาเป็นเขตปลอดอากร 137 ไร่
  เพื่อจูงใจให้นักลงทุนทั้งในและต่างประเทศเข้ามาลงทุนซึ่งจะได้รับสิทธิประโยชน์ทางภาษีอากร
  เช่น การยกเว้นอากรขาเข้าสำหรับเครื่องจักร วัตถุดิบและอุปกรณ์
  การยกเว้นอากรขาเข้าเพื่อการส่งออก ภาษีมูลค่าเพิ่ม และสรรพสามิต
  รวมทั้งไม่มีการกำหนดปริมาณการส่งออกและระยะเวลาในการเก็บรักษาสินค้า
  ซึ่งปัจจุบันได้ดำเนินการขายไปกว่า 90%และเขตอุตสาหกรรมผู้ประกอบธุรกิจขนาดย่อม 140 ไร่
  โดยเน้นกลุ่มลูกค้าเป้าหมายที่เป็นผู้ประกอบการธุรกิจขนาดกลางและขนาดย่อม (SMEs)
  และนักลงทุนชาวต่างประเทศที่ประกอบกิจการอุตสาหกรรมเพื่อการส่งออกเป็นหลักทั้งที่เป็นกลุ่มลูกค้าเก่าภายในเขตส่งเสริมอุตสาหกรรม
  นวนคร และลูกค้าใหม่
  โดยโครงการตั้งอยู่ทางทิศตะวันตกเฉียงเหนือของโครงการเขตส่งเสริมอุตสาหกรรม นวนคร
  และขนานติดกับทางรถไฟสายเหนือ
  ซึ่งเป็นพื้นที่มีความสะดวกในการขนส่งสินค้าทั้งทางอากาศและทางน้ำเนื่องจากอยู่ใกล้กับสนามบินดอนเมืองและห่างจากท่าเรือคลองเตยและสนามบินสุวรรณภูมิเพียง
  60 กิโลเมตร นอกจากนี้พื้นที่ของโครงการดังกล่าวอยู่ติดกับโครงการเขตส่งเสริมอุตสาหกรรม
  นวนคร ทำให้สามารถใช้ระบบสาธารณูปโภคที่มีอยู่เดิมร่วมกันได้ เช่น ถนน ไฟฟ้า โทรศัพท์
  น้ำประปา และระบบบำบัดน้ำเสีย เป็นต้น ดังนั้น
  บริษัทจึงไม่ต้องลงทุนพัฒนาสาธารณูปโภคในโครงการดังกล่าวเพิ่มเติมมากนัก
  โดยโครงการดังกล่าวได้ทำการขายไปมากกว่า95% แล้วและคาดว่าจะขายหมดในปี2554นี้
  นอกจากนี้ทางบริษัทยังได้พัฒนาที่ดินขึ้นอีกโซนหนึ่งโดยแรกว่าเขต PREMIUM ZONE บนพื้นที่กว่า
  321ไร่ ซึ่งหลังจากพัฒนาแล้วทำให้เกิดพื้นที่ขายเพื่อการอุตสาหกรรมอีกไม่น้อยกว่า 292ไร่

  การแบ่งเขตพื้นที่ในเขตอุตหสากรรม นวนคร (ปทุมธานี)

  1. เขตอุตสาหกรรมทั่วไป

  บริษัทฯ มีพื้นที่ที่เป็นอุตสาหกรรมทั่วไปประมาณ 4,285 ไร่ ทั้งนี้บริษัทฯ
  ได้พัฒนาเพื่อขายอย่างต่อเนื่องเรื่อยมา โดยแบ่งพื้นที่เป็นโซนที่ 1 – 4
  ปัจจุบันเขตอุตสาหกรรมทั่วไปมีพื้นที่เหลือขายประมาณ 322-2-48.6 ไร่

  2. เขตพาณิชยกรรม

  บริษัทฯ ได้มีการจัดแบ่งพื้นที่เพื่อพัฒนาเป็นเขตพาณิชยกรรม และที่อยู่อาศัย บนพื้นที่ประมาณ
  1,200 ไร่ โดยได้มีการพัฒนาเป็นแปลงๆ ตามความเหมาะสมของพื้นที่
  ปัจจุบันมีพื้นที่เหลือขายประมาณ 145 ไร่

  3. เขตปลอดอากร

  บริษัทฯ ได้จัดแบ่งพื้นที่ประมาณ 137 ไร่
  ทางทิศตะวันออกเฉียงเหนือของโครงการของเขตส่งเสริมอุตสาหกรรม นวนคร ปทุมธานี
  เป็นเขตปลอดอากร
  ซึ่งผู้ประกอบการที่เข้ามาลงทุนในเขตปลอดอากรจะได้รับสิทธิพิเศษทางภาษีตามกฎหมายทุกประการ
  ปัจจุบันมีพื้นที่เหลือขายประมาณ 13-3-58ไร่

  บริษัทได้พัฒนาระบบบริหารจัดการของโครงการเขตส่งเสริมอุตสาหกรรม นวนคร
  ให้มีประสิทธิภาพจนเป็นที่ยอมรับแก่นักลงทุน
  และได้รับการรับรองระบบบริหารงานคุณภาพตามมาตรฐาน มอก./ISO 9001:2008
  ในด้านการพัฒนาที่ดินและการให้บริการระบบสาธารณูปโภคพื้นฐานในเขตส่งเสริมอุตสาหกรรม
  จากสถาบันรับรองมาตรฐาน ไอเอสโอ (MASCI)
  และสำนักงานคณะกรรมการแห่งชาติว่าด้วยการรับรองระบบงาน (NAC) ในปี 2545
  ซึ่งเป็นส่วนที่ช่วยสร้างความเชื่อมั่นในการตัดสินใจเข้ามาลงทุนในโครงการเขตส่งเสริมอุตสาหกรรม
  นวนคร ให้กับนักลงทุนได้อีกทางหนึ่งด้วย

  ปทุมธานี

  1. สรุปสิทธิประโยชน์ของผู้ซื้อที่ดินภายในโครงการเขตส่งเสริมอุตสาหกรรม นวนคร ปทุมธานี

-   สิทธิและประโยชน์ตามประกาศสำนักงานคณะกรรมการส่งเสริมการลงทุน (BOI) เขต 1

1.  ได้รับลดหย่อนอากรขาเข้าสำหรับเครื่องจักรกึ่งหนึ่ง
    เฉพาะเครื่องจักรที่มีอากรขาเข้าไม่ต่ำกว่าร้อยละ 10

2.  ได้รับยกเว้นภาษีเงินได้นิติบุคคลเป็นเวลา 3 ปี หากมีการลงทุน 10 ล้านบาทขึ้นไป
    (ไม่รวมค่าที่ดินและทุนหมุนเวียน)
    จะต้องดำเนินการให้ได้รับใบรับรองระบบคุณภาพตามมาตรฐาน ISO 9000
    หรือมาตรฐานสากลอื่นที่เทียบเท่า ภายใน 2 ปี นับแต่เปิดดำเนินการ

3.  ได้รับยกเว้นอากรขาเข้าสำหรับวัตถุดิบหรือวัสดุจำเป็นที่ผลิตเพื่อการส่งออกเป็นเวลา 1 ปี

4.  การถือครองที่ดิน อนุญาตให้ชาวต่างชาติถือหุ้นข้างมากหรือถือหุ้น 100% ได้

  ทั้งนี้ ก่อนที่ผู้ประกอบการจะขอรับสิทธิและประโยชน์ข้างต้น
  จะต้องตรวจสอบข้อกำหนดเพิ่มเติมของ BOI
  ซึ่งกำหนดให้ผู้ประกอบการแต่ละประเภทต้องดำเนินการให้มีคุณสมบัติครบตามข้อกำหนดก่อนจึงจะได้รับสิทธิประโยชน์ดังกล่าว

  เขตปลอดอากร (ปทุมธานี)

-   พื้นที่ในเขตโครงการปลอดอากร (ผู้ประกอบการในเขตปลอดอากรตามประกาศกรมศุลกากร)

1.  ได้รับยกเว้นอากรขาเข้าสำหรับของที่นำเข้ามาในราชอาณาจักรเพื่อนำเข้าในเขตปลอดอากรในกรณีดังต่อไปนี้

  1.1 ของที่เป็นเครื่องจักร อุปกรณ์ เครื่องมือและเครื่องใช้
  รวมทั้งส่วนประกอบของดังกล่าวที่จำเป็นต้องใช้ในการประกอบอุตสาหกรรม พาณิชยกรรม
  หรือกิจการอื่นใดที่เป็นประโยชน์แก่การเศรษฐกิจของประเทศ

  1.2 ของที่นำเข้ามาในราชอาณาจักรและนำเข้าไปในเขตปลอดอากร
  สำหรับใช้ในการประกอบอุตสาหกรรม พาณิชยกรรม
  หรือกิจการอื่นใดที่เป็นประโยชน์แก่การเศรษฐกิจของประเทศ

2.  ได้รับยกเว้นอากรขาเข้าสำหรับวัตถุดิบ ที่นำเข้ามาผลิตเพื่อการส่งออก

3.  ได้รับยกเว้นอากรขาออก สำหรับของที่ปลอดไปจากเขตปลอดอากร เพื่อการส่งออก

4.  ได้รับยกเว้นภาษีมูลค่าเพิ่ม

5.  ได้รับยกเว้นภาษีสรรพสามิต

  ทั้งนี้ ไม่กำหนดปริมาณในการส่งออก

  ระบบถนนภายในโครงการเขตส่งเสริมอุตสาหกรรม นวนคร ปทุมธานี

  ถนนภายในโครงการเขตส่งเสริมอุตสาหกรรม นวนคร แบ่งได้เป็น 11
  ขนาดตามความกว้างของเขตทาง ซึ่งมีขนาดเขตทางตั้งแต่ 9 - 32 เมตร
  โดยเชื่อมกันเป็นโครงข่าย และมีทางออกเขตส่งเสริมอุตสาหกรรมนวนครที่ถนนพหลโยธิน
  กิโลเมตรที่ 46 ถนนโดยทั่วไปมีทั้งผิวทางเป็นแอสฟัลท์ติคคอนกรีต และคอนกรีตเสริมเหล็ก
  บริษัทฯ ได้ดำเนินการซ่อมแซมถนนนวนคร 1 , 5 , 19 , 20 และถนน 24
  ซึ่งเป็นถนนภายในโครงการ โดยการปูยางแอสฟัลท์ รวมทั้งได้มีการขยายผิวการจราจร
  บริเวณถนนนวนคร 14 ให้มีขนาดกว้างขึ้นเพื่อรองรับโครงการพรีเมียมโซน

  ระบบระบายน้ำฝนภายในโครงการเขตส่งเสริมอุตสาหกรรม นวนคร ปทุมธานี

  ระบบระบายน้ำฝนโดยทั่วไปเป็นรางระบายน้ำคอนกรีต แบบ V-Ditch
  ตลอดสองข้างถนนทำหน้าที่รองรับน้ำฝนและระบายลงสู่คลองระบายน้ำภายในโครงการ
  ซึ่งมีความยาวโดยรวมประมาณ 15 กิโลเมตร มีปริมาณความจุประมาณ 400,000 ลูกบาศก์เมตร
  เชื่อมกันเป็นโครงข่ายทั่วทั้งเขตส่งเสริมอุตสาหกรรมนวนคร ปทุมธานี ซึ่งในปี 2553 บริษัทฯ
  ได้ทำการลอกทำความสะอาดท่อระบายน้ำฝน และรางระบายน้ำฝน ทั้งโครงการ และในปี 2554
  ทางบริษัทฯ จะมีการปรับปรุงรางระบายน้ำฝนดังต่อไปนี้

-   รางระบายน้ำฝน ถนนนวนคร 1 ตัด ถนนนวนคร 16 ซึ่งของเดิมเป็นราง V-DRAIN ที่ชำรุด
    เปลี่ยนเป็นราง U-DRAIN เพื่อระบายน้ำฝนลงสู่คลอง 4 ได้มีประสิทธิภาพมากขึ้น

-   รางระบายน้ำฝน ถนนนวนคร 16 (ข้างบริษัท นิชชินฯ) ซึ่งของเดิมเป็นราง V-DRAIN
    ที่ชำรุด เปลี่ยนเป็นราง U-DRAIN เพื่อระบายน้ำฝนลงสู่คลอง 4 ได้มีประสิทธิภาพมากขึ้น

-   ขยายรางระบายน้ำฝน V-DRAIN ถนนนวนคร 1 (แยกถนน 16) ถึงคลอง 10
    เพื่อระบายน้ำฝนได้มีประสิทธิภาพมากขึ้น

  ทั้งนี้บริษัทฯ จะทำการก่อสร้างผนังกั้นน้ำบริเวณถนนนวนคร 2 (หน้าโลตัส) และ
  ก่อสร้างลูกระนาดกันน้ำฝน บริเวณทางเข้า – ออก ถนนนวนคร 2 (หน้าโลตัส) และ ทางเข้า
  – ออก ถนนนวนคร 5 เพื่อป้องกันน้ำฝนบริเวณไหล่ถนนพหลโยธินไหลเข้าโครงการในช่วงหน้าฝน

  ระบบบำบัดน้ำเสียภายในโครงการเขตส่งเสริมอุตสาหกรรม นวนคร ปทุมธานี

  เขตส่งเสริมอุตสาหกรรม นวนคร
  ได้ดำเนินการปรับปรุงประสิทธิภาพการบำบัดน้ำเสียโดยการก่อสร้างระบบบำบัดน้ำเสีย
  (ส่วนขยาย) แล้วเสร็จพร้อมเปิดใช้งานได้ตั้งแต่เดือน เมษายน 2552 เป็นต้นมา
  และได้ดำเนินการขออนุญาตขยายโรงงานบำบัดน้ำเสียส่วนกลาง
  ต่อกรมโรงงานอุตสาหกรรมเพื่อขอประกอบกิจการเรียบร้อย โดยจัดอยู่ในประเภทโรงงานลำดับที่
  101 เพื่อรองรับการบำบัดน้ำเสียจากโรงงานอุตสาหกรรมเขตชุมชนและการพาณิชย์
  มาทำการบำบัดน้ำเสียให้ได้คุณภาพน้ำที่ดีและอยู่ในเกณฑ์มาตรฐานตามมาตรฐานน้ำทิ้งของประกาศกระทรวงอุตสาหกรรม
  ระบบบำบัดน้ำเสีย (ส่วนเดิม)เป็นระบบ Activeted Sludge แบบ Conventional
  Aeration ส่วนระบบบำบัดน้ำเสีย (ส่วนขยาย) เป็นระบบ Activeted Sludge แบบ
  Oxidation Ditch ซึ่งเป็นระบบบำบัดที่ทันสมัยและมีประสิทธิภาพ
  โดยทั้งสองระบบจะทำงานตลอด 24 ชั่วโมงและมีประสิทธิภาพรองรับปริมาณน้ำเสียได้สูงสุดวันละ
  40,000 ลูกบาศก์เมตร ในขณะที่ปัจจุบันมีปริมาณน้ำเสียเข้าสู่ระบบบำบัดน้ำเสีย วันละ 29,000
  ลูกบาศก์เมตร หรือคิดเป็น 72.5 % ของขีดความสามารถของระบบบำบัดน้ำเสีย
  โดยผลการดำเนินงานของระบบบำบัดน้ำเสีย นวนคร ถือว่ามีประสิทธิภาพที่ดีมาโดยตลอด

  ในขณะเดียวกันเพื่อเป็นการสร้างความมั่นใจและเป็นการประกันคุณภาพน้ำทิ้งที่ผ่านการบำบัดจากระบบบำบัดน้ำเสียส่วนกลางนวนคร
  บริษัทฯ ได้ดำเนินการก่อสร้างบ่อพักน้ำทิ้ง (Polishing Pond)
  สำหรับเป็นบ่อรองรับน้ำทิ้งที่ผ่านการบำบัดจากระบบบำบัดน้ำเสียส่วนกลางของบริษัทฯ
  โดยบ่อพักน้ำทิ้งนี้จะมีลักษณะเป็นบ่อดินระดับความลึก 2.50เมตร รองรับปริมาณน้ำทิ้ง 50,000
  ลูกบาศก์ก์เมตร
  เพื่อทำการปรับสภาพน้ำทิ้งขั้นสุดท้ายก่อนระบายลงสู่แหล่งน้ำสาธารณะภายนอกซึ่งการปรับสภาพน้ำทิ้งภายในบ่อพักน้ำทิ้งนี้จะอาศัย
  กระบวนการตามธรรมชาติ
  โดยการตกตะกอนที่ยังแขวนลอยในน้ำทิ้งโดยอาศัยกระบวนการตกตะกอนตามกายภาพ
  และยังเป็นการฆ่าเชื้อโรคบางชนิดด้วยรังสี UV
  ที่ต้องอาศัยแสงแดดเป็นตัวช่วยกำจัดซึ่งจะเป็นการประกันคุณภาพน้ำทิ้งขั้นสุดท้ายก่อนระบายลงสู่แหล่งน้ำสาธารณะภายนอกโครงการต่อไปโดยถือเป็นมาตรการหนึ่งในการใส่ใจคุณภาพสิ่งแวดล้อมของบริษัทฯ

  คุณภาพน้ำทิ้งเฉลี่ยของระบบบำบัดน้ำเสียส่วนกลาง เขตส่งเสริมอุตสาหกรรมนวนคร ปทุมธานี
  เมื่อเปรียบเทียบกับค่ามาตรฐานของกรมชลประทานและกระทรวงอุตสาหกรรม

+----------------------+-----------+----------+----+----+----+------+
| ค่ามาตรฐานคุณภาพน้ำทิ้ง   | ค่ามาตรฐาน | ค        | 25 | 25 | 25 | 2550 |
|                      |           | ่ามาตรฐาน | 52 | 51 | 50 |      |
|                      | กร        |          |    |    |    |      |
|                      | มชลประทาน | กระทรวงอ |    |    |    |      |
|                      |           | ุตสาหกรรม |    |    |    |      |
+----------------------+-----------+----------+----+----+----+------+
| ความเป็นกรด-ด่าง (pH)  | 6.5 - 8.5 | 5.5 -    | 7. | 7. | 7. | 7.37 |
|                      |           | 9.0      | 35 | 38 | 23 |      |
+----------------------+-----------+----------+----+----+----+------+
| Biochemical Oxygen   | < 20      | < 20     | 6  | 7  | 7  | 8    |
| Demand (BOD)         |           |          |    |    |    |      |
| (มิลลิกรัม/ลิตร)         |           |          |    |    |    |      |
+----------------------+-----------+----------+----+----+----+------+
| Chemical Oxygen      | -         | < 120    | 65 | 54 | 72 | 76   |
| Demand (COD)         |           |          |    |    |    |      |
| (มิลลิกรัม/ลิตร)         |           |          |    |    |    |      |
+----------------------+-----------+----------+----+----+----+------+
| Suspended Solids     | < 30      | < 50     | 17 | 15 | 22 | 20   |
| (SS) (มิลลิกรัม/ลิตร)    |           |          |    |    |    |      |
+----------------------+-----------+----------+----+----+----+------+

  นอกจากนี้ บริษัทฯยังควบคุมคุณภาพน้ำทิ้งของโรงงานต่างๆ
  ภายในโครงการที่จะปล่อยลงสู่ท่อรวบรวมน้ำเสียไปยังโรงงานบำบัดน้ำเสียส่วนกลางนวนคร
  ให้อยู่ในเกณฑ์มาตรฐานน้ำทิ้งตามที่บริษัทฯ กำหนดไว้
  ในกรณีที่โรงานมีคุณภาพน้ำเสียไม่อยู่ในเกณฑ์มาตรฐานน้ำทิ้งที่กำหนดไว้
  โรงงานดังกล่าวจะต้องทำการบำบัดน้ำเสียเบื้องต้นเพื่อลดความสกปรกให้อยู่ในเกณฑ์มาตรฐานที่กำหนด
  ก่อนระบายน้ำเสียเข้าสู่ระบบบำบัดน้ำเสียส่วนกลาง

  นวนคร ทั้งนี้ หากโรงงานอุตสาหกรรมใดปล่อยน้ำเสียมีค่าใดค่าหนึ่งเกินกว่ามาตรฐานของบริษัทฯ
  บริษัทฯ จะเรียกเก็บเงินค่าบำบัดน้ำเสียเพิ่มขึ้นจากอัตราปกติ 2-6 เท่า
  ตามปริมาณความสกปรกของน้ำเสียที่โรงงานอุตสาหกรรมระบายออกมา

  นอกเหนือจากการให้บริการบำบัดน้ำเสียแก่โรงงานอุตสาหกรรมและชุมชนภายในเขตโครงการ
  บริษัทฯ
  ยังให้บริการในส่วนของการเก็บตัวอย่างและทดสอบคุณภาพน้ำเสียของโรงงานอุตสาหกรรมภายในโครงการโดยห้องปฏิบัติการเคมีวิเคราะห์ของบริษัทฯ
  รวมถึงการบริการให้คำปรึกษาด้านสิ่งแวดล้อมและการออกหนังสือยินยอมรับน้ำเสียแก่โรงงานอุตสาหกรรม
  เพื่อใช้ประกอบการขออนุญาตตั้งโรงงานใหม่
  ขออนุญาตขยายโรงงานหรือขอต่อใบอนุญาตประกอบกิจการโรงงานอีกส่วนหนึ่งด้วย

บัตรส่งเสริมการลงทุนเลขที่ 1934 (2) / 2552

วันที่อนุมัติ : 6 ตุลาคม 2552 วันที่บัตรส่งเสริม : 4 ธันวาคม 2552

ระยะเวลาของสิทธิ : ตุลาคม 2552 ถึง ตุลาคม 2560 ระยะเวลาที่ได้รับยกเว้นภาษี : 8 ปี

เพื่อแสดงว่าเป็นผู้ได้รับการส่งเสริมการลงทุนในกิจการ บริการบำบัดน้ำเสีย ประเภท 7.16
กิจการบริการบำบัดน้ำเสีย กำจัดหรือขนถ่ายขยะกากอุตสาหกรรม หรือสารเคมีที่เป็นพิษ
โดยให้ได้รับสิทธิและประโยชน์

สรุปสาระสำคัญสิทธิและประโยชน์ :

1.  ได้รับยกเว้นภาษีนิติบุคคลสำหรับกำไรสุทธิ 8 ปี นับแต่วันที่เริ่มมีรายได้ สิ้นสุด ตุลาคม 2560

2.  ได้รับยกเว้นไม่ต้องนำเงินปันผลไปรวมคำนวณเพื่อเสียภาษีเงินได้ตลอดระยะเวลาที่ได้รับการส่งเสริม

3.  ได้รับยกเว้นอากรขาเข้าสำหรับเครื่องจักร ตามที่คณะกรรมการพิจารณาอนุมัติ
    จะต้องนำเข้ามาภายในวันที่ 4 มิถุนายน 2555

สรุปสาระสำคัญเงื่อนไข

1.  ต้องมีทุนจดทะเบียนที่ชำระเต็มมูลค่าหุ้นแล้วไม่น้อยกว่า 1452 ล้านบาท

2.  ต้องมีผู้ถือหุ้นสัญชาติไทยไม่น้อยกว่าร้อยละ 51 ของทุนจดทะเบียน

3.  ต้องดำเนินการตามสาระสำคัญของโครงการที่ได้รับการส่งเสริม ในเรื่อง
    การบริการบำบัดน้ำเสีย มีกำลังผลิตบริการบำบัดน้ำเสียปีละประมาณ 7,300,000
    ลูกบาศก์เมตร

4.  ต้องได้รับใบรับรองคุณภาพตามมาตรฐาน ISO 9000 หรือมาตรฐานสากลอื่นที่เทียบเท่า
    ภายใน 2 ปี นับแต่วันที่เปิดดำเนินการ

5.  ต้องยื่นแบบขอใช้สิทธิและประโยชน์ยกเว้นภาษีเงินได้นิติบุคคล
    และรายงานผลการดำเนินงานที่ผ่านการตรวจสอบจากผู้สอบบัญชีรับอนุญาต
    ให้สำนักงานเห็นชอบภายใน 120 วัน นับแต่วันสิ้นรอบรอยะเวลาบัญชี

  ระบบระบายน้ำเสียภายในโครงการเขตส่งเสริมอุตสาหกรรม นวนคร ปทุมธานี

  ระบบระบายน้ำเสียภายในเขตส่งเสริมอุตสาหกรรมนวนคร เป็นระบบท่อปิด
  และแยกออกจากระบบระบายน้ำฝนที่เป็นระบบเปิด (U-drain) ขนาดเส้นท่อระบายน้ำเสีย
  จะมีขนาดเส้นผ่าศูนย์กลางตั้งแต่ 150, 200, 250, 300, 400, 600, 800 และ 1,000
  มิลลิเมตร โดยสามารถระบายน้ำเสียและรองรับน้ำเสียที่เกิดขึ้นจากกิจกรรมต่างๆ
  ภายในโครงการจากเขตอุตสาหกรรม ที่อยู่อาศัย และเขตพาณิชยกรรม เป็นต้น
  ระบบระบายน้ำเสียจะประกอบไปด้วย บ่อพักน้ำเสีย และสถานีสูบน้ำเสียย่อย
  ก่อสร้างตามแนวท่อระบายน้ำเสียที่มีอยู่รอบโครงการ จำนวน 51 สถานี
  ทำหน้าที่สูบระบายน้ำเสียต่อไปยังโรงงานบำบัดน้ำเสียส่วนกลาง นวนคร

  อนึ่ง ระบบระบายน้ำภายในเขตส่งเสริมอุตสาหกรรมนวนคร ปทุมธานี
  จะเป็นระบบระบายน้ำแบบท่อแยก (separate System) คือ
  เป็นระบบระบายน้ำที่แยกระหว่างท่อระบายน้ำฝน (Storm Sewer)
  ซึ่งรับน้ำฝนเพียงอย่างเดียวแล้วระบายลงสู่คลองสาธารณะภายในเขตโครงการ
  ส่วนท่อระบายน้ำเสีย (Sanitary Sewer)
  จะทำหน้าที่ในการรองรับน้ำเสียจากโรงงานอุตสาหกรรม ชุมชนและการพาณิชย์
  เพื่อส่งไปทำการบำบัดน้ำเสียส่วนกลาง
  ดังนั้นจะเห็นได้ว่าน้ำฝนและน้ำเสียจะไม่มีการไหลปะปนกัน
  อย่างไรก็ตามน้ำทิ้งที่ผ่านการบำบัดน้ำเสียส่วนกลางของบริษัทจะระบายไปยังบ่อพักน้ำทิ้ง
  (Polishing Pond)
  เพื่อปรับสภาพน้ำทิ้งขั้นสุดท้ายก่อนทำการสูบระบายน้ำทิ้งลงแหล่งน้ำสาธารณะภายนอกโครงการต่อไป
  ส่วนน้ำฝนที่ระบายลงสู่ระบบระบายน้ำฝนภายในโครงการและไหลลงสู่คลองสาธารณะภายในโครงการโดยตรงจะทำการสูบระบายออกนอกโครงการเฉพาะฤดูฝนเท่านั้นเพื่อป้องกันปัญหาน้ำท่วมภายในเขตโครงการ
  แต่เนื่องจากน้ำฝนที่ระบายลงสู่คลองสาธารณะภายในโครงการโดยตรงเมื่อไหลลงสู่คลองแล้วจะมีน้ำจากพื้นถนน
  และจากรางระบายน้ำฝนไหลลงคลองด้วย
  ทำให้น้ำคลองมีตะกอนและเศษหินดินทรายปะปนอยู่และเมื่อบริษัทสูบน้ำเพื่อระบายออกสู่ภายนอกโครงการการทำให้ตะกอนและเศษหินดินทรายปะปนไปด้วย
  ทำให้ค่า SS
  ในน้ำคลองสาธารณะที่สูบระบายออกนอกโครงการอาจสูงกว่าเกณฑ์มาตรฐานของกรมชลประทานได้ในบางครั้งแต่อย่างไรก็ตามค่า
  SS ดังกล่าวจะไม่เกินค่ามาตรฐานของกระทรวงอุตสาหกรรม
  ในขณะที่น้ำทิ้งที่ผ่านการบำบัดจากระบบบำบัดน้ำเสียส่วนกลางของบริษัท โดยปกติจะมีค่า SS
  จะอยู่ในเกณฑ์มาตรฐานของกระทรวงอุตสาหกรรมและกรมชลประทานมาโดยตลอด

  ในการนี้บริษัทและกรมชลประทาน ได้กำหนดแนวทางแก้ไขร่วมกัน
  โดยได้ดำเนินการก่อสร้างผนังปะทะน้ำและติดตั้งประตูระบายน้ำบริเวณที่จะปล่อยน้ำออกนอกโครงการเพือพักน้ำให้ตกตะกอนก่อนไหลลงสู่คลองชลประทานตามแบบที่กรมชลประทานกำหนด
  ซึ่งได้ดำเนินการก่อสร้างผนังปะทะน้ำและติดตั้งประตูระบายน้ำบริเวณที่จะปล่อยน้ำออกนอกโครงการเพื่อพักน้ำให้ตกตะกอนก่อนไหลลงสู่คลองชลประทานตามแบบที่กรมชลประทานกำหนด
  ซึ่งได้ดำเนินการแล้วเสร็จครบทั้ง 3 สถานี ได้แก่ สถานีสูบน้ำที่ 1,2 และ 3
  และบริษัทยังได้ขุดลอกคลองระบายน้ำภายในโครงการเพื่อพัฒนาคุณภาพน้ำให้ดีขึ้นอีกทางหนึ่ง
  ซึ่งจากผลคุณภาพน้ำทิ้งเฉลี่ยของปี 2553 พบว่าค่า SS อยู่ในเกณฑ์มาตรฐานของกรมชลประทาน

  ระบบป้องกันน้ำท่วมภายในโครงการเขตส่งเสริมอุตสาหกรรม นวนคร ปทุมธานี

  เขตส่งเสริมอุตสาหกรรม นวนคร ปทุมธานี มีระบบป้องกันน้ำท่วม ดังนี้

  เขื่อนดิน : ก่อสร้างคันดินขนาดความกว้างฐานราก 3 เมตร และขนาดความสูงคันดิน 2.50
  เมตร ล้อมรอบพื้นที่โครงการนวนคร ทั้งหมด
  คันดินจะทำหน้าที่ป้องกันน้ำจากภายนอกไหลเอ่อล้นเข้าท่วมโครงการ โดยเฉพาะช่วงฤดูฝน

  คลองระบายน้ำฝน : ภายในโครงการนวนคร มีการขุดคลองเพื่อรองรับน้ำและกักเก็บน้ำมี
  ขนาดพื้นที่ประมาณ 300 ไร่ คิดเป็นความจุปริมาณน้ำได้ 1,200,000 ลูกบาศก์เมตร
  ในช่วงฤดูฝนจะสามารถรองรับปริมาณน้ำฝนอย่างเพียงพอและสูบระบายน้ำออกนอกโครงการ
  โดยสถานีสูบน้ำป้องกันน้ำท่วมของโครงการ

  สถานีสูบน้ำป้องกันน้ำท่วม : ประกอบด้วยสถานีสูบน้ำป้องกันน้ำท่วมด้านทิศเหนือ 1 สถานี
  ติดตั้งเครื่องสูบน้ำขนาด 50 kw จำนวน 7 เครื่อง และสถานีสูบน้ำป้องกันน้ำท่วมด้านทิศใต้ 2
  สถานี ติดตั้งเครื่องสูบน้ำขนาด 50 kw จำนวนทั้งสิ้น 10 เครื่อง
  และสถานีสูบน้ำป้องกันน้ำท่วมของโครงการพรีเมี่ยมโซนอีก 1 สถานี ติดตั้งเครื่องสูบน้ำขนาด 45
  kw จำนวน 3 เครื่อง รวมมีเครื่องสูบน้ำทั้งหมด 20 เครื่อง
  มีความสามารถในการสูบระบายน้ำทั้งหมด 835,200 ลูกบาศก์เมตรต่อวัน
  เพียงพอที่จะระบายน้ำฝนออกนอกโครงการ

  นอกจากนี้ยังมีสถานีสูบน้ำป้องกันน้ำท่วมชั่วคราว ด้านทิศตะวันตก จำนวน 2 สถานี
  ติดตั้งเครื่องสูบน้ำ ขนาด 10 kw จำนวน 2 เครื่อง และเครื่องสูบน้ำขนาด 5 kw จำนวน 2
  เครื่อง รวมทั้งมีการจัดเตรียมเครื่องสูบน้ำแบบโมบายขนาดเครื่องยนต์ 6 สูบ ท่อสูบน้ำขนาด 8
  นิ้ว จำนวน 1 เครื่อง รวมประสิทธิภาพในการสูบระบายน้ำป้องกันน้ำท่วมทั้งสิ้น 855,600
  ลูกบาศก์เมตรต่อวัน

  บริษัทฯ ยังมีการเตรียมความพร้อมการเฝ้าระวังติดตามสถานการณ์น้ำท่วม
  การพัฒนาปรับปรุงเขื่อนดินให้มีความแข็งแรง
  การจัดหาอุปกรณ์เครื่องสูบน้ำป้องกันน้ำท่วมมาใช้งานเพิ่มเติม
  สุดท้ายคือการพัฒนาปรับปรุงขุดลอกคลองภายในโครงการ
  ให้มีระดับความลึกที่เก็บกักปริมาณน้ำฝนได้เพิ่มขึ้นเป็นประจำทุกปี ทำให้ในปี 2553
  เขตส่งเสริมอุตสาหกรรม ปทุมธานี ไม่ประสบปัญหาน้ำท่วม

  ระบบน้ำเพื่ออุตสาหกรรมภายในโครงการเขตส่งเสริมอุตสาหกรรม นวนคร ปทุมธานี

  โรงผลิตน้ำเพื่ออุตสาหกรรม เปิดให้บริการตั้งแต่เดือนมิถุนายน 2550 บนเนื้อที่ประมาณ 39
  ไร่ภายในเขตส่งเสริมอุตสาหกรรมนวนคร ปทุมธานี
  น้ำจากส่วนนี้เป็นน้ำเพื่ออุตสาหกรรมที่จำหน่ายให้กับเขตโรงงานอุตสาหกรรมเท่านั้น
  โดยนำน้ำมาจากแม่น้ำเจ้าพระยา ส่งผ่านท่อส่งน้ำดิบ HDPE ขนาด 900 มิลลิเมตร
  เป็นระยะทางประมาณ 8 กิโลเมตร มายังโรงผลิตน้ำฯ
  ที่ตั้งอยู่ภายในเขตส่งเสริมอุตสาหกรรมนวนคร ปทุมธานี เพื่อผ่านกระบวนการผลิตน้ำ
  โดยผู้เชี่ยวชาญและมีประสบการณ์ด้านระบบผลิตน้ำฯ ให้ได้น้ำที่สะอาด และมีคุณภาพตามมาตรฐาน
  มอก. ซึ่งโรงผลิตน้ำฯ มีการตรวจสอบคุณภาพของน้ำ ด้วยเครื่องมือ และอุปกรณ์ที่ทันสมัยในห้อง
  lab ภายในโรงผลิตน้ำฯ เป็นประจำทุก 3 ชั่วโมง

  ปัจจุบันโรงผลิตน้ำฯ มีกำลังการผลิตที่ 45,000 ลบ.ม./วัน และจะเพิ่มกำลังการผลิตเป็น
  75,000 ลบ.ม./วัน ในอนาคต เพื่อรองรับการขยายตัวของโรงงานที่ตั้งอยู่ในปัจจุบัน
  และที่จะเกิดขึ้นในอนาคต

คุณภาพน้ำจากโรงผลิตน้ำฯ

+----------+-------------+-------------+------+-------+--------------+
| ดัช       | pH          | Corlor      | T    | Odor  | Turbidity    |
| นีคุณภาพน้ำ |             |             | aste |       |              |
|          | (มาตรฐาน    | (มาตรฐาน <  |      |       | (มาตรฐาน < 5 |
|          | 6.5-8.5)    | 5)          |      |       | )            |
+----------+-------------+-------------+------+-------+--------------+
|          |             | Plt-Cblt    |      |       | NTU          |
+----------+-------------+-------------+------+-------+--------------+
| ม.ค.-53  | 7.49        | < 0.30      | ไ    | ไ     | 0.59         |
|          |             |             | ม่มีรส | ม่มีกลิ่น |              |
+----------+-------------+-------------+------+-------+--------------+
| ก.พ.-53  | 7.61        | < 0.30      | ไ    | ไ     | 0.43         |
|          |             |             | ม่มีรส | ม่มีกลิ่น |              |
+----------+-------------+-------------+------+-------+--------------+
| มี.ค.-53  | 7.51        | < 0.30      | ไ    | ไ     | 0.61         |
|          |             |             | ม่มีรส | ม่มีกลิ่น |              |
+----------+-------------+-------------+------+-------+--------------+
| เม.ย.-53 | 7.35        | < 0.30      | ไ    | ไ     | 0.85         |
|          |             |             | ม่มีรส | ม่มีกลิ่น |              |
+----------+-------------+-------------+------+-------+--------------+
| พ.ค.-53  | 7.17        | < 0.30      | ไ    | ไ     | 0.59         |
|          |             |             | ม่มีรส | ม่มีกลิ่น |              |
+----------+-------------+-------------+------+-------+--------------+
| มิ.ย.-53  | 7.48        | < 0.30      | ไ    | ไ     | 0.46         |
|          |             |             | ม่มีรส | ม่มีกลิ่น |              |
+----------+-------------+-------------+------+-------+--------------+
| ก.ค.-53  | 7.62        | 3.33        | ไ    | ไ     | 0.33         |
|          |             |             | ม่มีรส | ม่มีกลิ่น |              |
+----------+-------------+-------------+------+-------+--------------+
| ส.ค.-53  | 7.66        | 3.33        | ไ    | ไ     | 0.38         |
|          |             |             | ม่มีรส | ม่มีกลิ่น |              |
+----------+-------------+-------------+------+-------+--------------+
| ก.ย.-53  | 6.86        | <0.30       | ไ    | ไ     | 1.48         |
|          |             |             | ม่มีรส | ม่มีกลิ่น |              |
+----------+-------------+-------------+------+-------+--------------+
| ต.ค.-53  | 7.68        | 0.84        | ไ    | ไ     | 0.73         |
|          |             |             | ม่มีรส | ม่มีกลิ่น |              |
+----------+-------------+-------------+------+-------+--------------+
| พ.ย.-53  | 7.28        | 2.67        | ไ    | ไ     | 0.62         |
|          |             |             | ม่มีรส | ม่มีกลิ่น |              |
+----------+-------------+-------------+------+-------+--------------+
| ธ.ค.-53  | 7.28        | 3.16        | ไ    | ไ     | 1.04         |
|          |             |             | ม่มีรส | ม่มีกลิ่น |              |
+----------+-------------+-------------+------+-------+--------------+

  ระบบน้ำประปาภายในโครงการเขตส่งเสริมอุตสาหกรรม นวนคร ปทุมธานี

  น้ำประปา จากการประปาส่วนภูมิภาค บริษัท นวนครฯ ได้ทำสัญญาซื้อขายกับการประปาฯ
  เพื่อจำหน่ายน้ำประปาให้กับเขตที่อยู่อาศัย และพาณิชยกรรม
  ภายในเขตส่งเสริมอุตสาหกรรมนวนคร ปทุมธานีโดยท่อส่งน้ำหลักจากการประปาฯ
  เข้ามาทางถนนนวนครสาย 1 และ 5 และบริษัท นวนครฯ ได้วางท่อต่อจากท่อของการประปาฯ
  เพื่อส่งน้ำไปยังเขตที่อยู่อาศัย และพาณิชยกรรม ต่อไป

  ระบบน้ำประปาที่ให้กับพื้นที่เขตส่งเสริมอุตสาหกรรมนวนคร บริษัทจัดหามาจาก 2 แหล่ง

  1.ใช้น้ำเพื่ออุตสาหกรรมที่ บริษัท นวนคร จำกัด (มหาชน)
  ได้จัดสร้างโรงผลิตน้ำเพื่ออุตสาหกรรรมให้กับลูกค้า โดยจะมีมาตรฐาน/คุณภาพน้ำที่สูงกว่าเดิม
  และมีปริมาณเพียงพอต่อความต้องการของผู้ลงทุนปัจจุบันสามารถผลิตน้ำน้ำเพื่อการอุตสาหกรรมได้วันละ
  45,000 ล.บ.ม./วัน

  2.จัดซื้อน้ำประปาจากการประปาภูมิภาค โดยต่อท่อภายในโครงการเข้ากับท่อหลักของการ

  ประปาส่วนภูมิภาค

  โครงการพัฒนา ขยายกำลังการผลิตน้ำเพื่ออุตสาหกรรม นวนคร (ปทุมธานี)

  เนื่องจากบริษัท นวนคร จำกัด (มหาชน) ได้ดำเนินโครงการผลิตน้ำเพื่ออุตสาหกรรม นวนคร
  (ปทุมธานี) ในเฟสแรกแล้วเสร็จโดยผลิตน้ำได้วันละ 45,000 ลบ.ม.
  และเริ่มจ่ายน้ำให้กับลูกค้าตั้งแต่วันที่ 1 มิถุนายน 2550 จนถึงปัจจุบัน แต่ในขณะนี้บริษัทนวนคร
  จำกัด (มหาชน) มีการเร่งดำเนินการพัฒนาโครงการขยายกำลังการผลิตจาก วันละ 45,000
  ลบ.ม. เป็นวันละ 75,000 ลบ.ม.
  เพื่อรองรับความต้องการใช้น้ำในอนาคตและสร้างความมั่นใจให้กับลูกค้า

  ปัจจุบันบริษัท นวนคร จำกัด (มหาชน) ได้ทำ TOR ขยายเป็นวันละ 75,000 ลบ.ม.
  เสร็จเรียบร้อยแล้ว เริ่มดำเนินการก่อสร้างโครงการเดือนกุมภาพันธ์ 2554
  และจะเสร็จในเดือนมีนาคม 2555
  โดยโครงการดังกล่าวเมื่อแล้วเสร็จจะสามารถผลิตน้ำให้กับลูกค้าได้วันละ 75,000 ลบ.ม.
  ซึ่งเพียงพอกับความต้องการในการใช้น้ำในอนาคตของลูกค้า

บัตรส่งเสริมการลงทุนเลขที่ 1969(2) / 2550

วันที่อนุมัติ : 18 กรกฎาคม 2550 วันที่บัตรส่งเสริม : 25 กันยายน 2550

ระยะเวลาของสิทธิ : กรกฎาคม 2550 ถึง กรกฎาคม 2558 ระยะเวลาที่ได้รับยกเว้นภาษี : 8
ปี

เพื่อแสดงว่าเป็นผู้ได้รับการส่งเสริมการลงทุนในกิจการ ผลิตน้ำเพื่ออุตสาหกรรม ประเภท 7.1
กิจการสาธารณูปโภคและบริการพื้นฐาน โดยให้ได้รับสิทธิและประโยชน์

สรุปสาระสำคัญสิทธิและประโยชน์ :

1.  ได้รับยกเว้นภาษีนิติบุคคลสำหรับกำไรสุทธิ 8 ปี นับแต่วันที่เริ่มมีรายได้ สิ้นสุด กรกฎาคม
    2558

2.  ได้รับยกเว้นไม่ต้องนำเงินปันผลไปรวมคำนวณเพื่อเสียภาษีเงินได้ตลอดระยะเวลาที่ได้รับการส่งเสริม

3.  ได้รับยกเว้นอากรขาเข้าสำหรับเครื่องจักร ตามที่คณะกรรมการพิจารณาอนุมัติ
    จะต้องนำเข้ามาภายในวันที่ 25 มีนาคม 2553

สรุปสาระสำคัญเงื่อนไข

1.  ต้องมีทุนจดทะเบียนที่ชำระเต็มมูลค่าหุ้นแล้วไม่น้อยกว่า 1452 ล้านบาท

2.  ต้องมีผู้ถือหุ้นสัญชาติไทยไม่น้อยกว่าร้อยละ 51 ของทุนจดทะเบียน

3.  ต้องดำเนินการตามสาระสำคัญของโครงการที่ได้รับการส่งเสริม ในเรื่อง
    การผลิตน้ำเพื่ออุตสาหกรรม มีกำลังการผลิตปีละประมาณ 16,200,000 ลูกบาศก์เมตร

4.  ต้องได้รับใบรับรองคุณภาพตามมาตรฐาน ISO 9000 หรือมาตรฐานสากลอื่นที่เทียบเท่า
    ภายใน 2 ปี นับแต่วันที่เปิดดำเนินการ

5.  ต้องยื่นแบบขอใช้สิทธิและประโยชน์ยกเว้นภาษีเงินได้นิติบุคคล
    และรายงานผลการดำเนินงานที่ผ่านการตรวจสอบจากผู้สอบบัญชีรับอนุญาต
    ให้สำนักงานเห็นชอบภายใน 120 วัน นับแต่วันสิ้นรอบระยะเวลาบัญชี

  ระบบบริหารจัดการขยะมูลฝอยทั่วไปภายในโครงการเขตส่งเสริมอุตสาหกรรมนวนคร ปทุมธานี

  เนื่องจากเขตส่งเสริมอุตสาหกรรม นวนคร มีบ้านพักอาศัย หอพัก ร้านค้า และโรงงาน
  จึงต้องการระบบบริหารจัดการขยะมูลฝอยทั่วไปที่ดำเนินการตาม พรบ. โรงงาน พ.ศ. 2535
  ฉบับที่ 2 ของกรมโรงงาน กระทรวงอุตสาหกรรม เรื่อง การ
  กำจัดสิ่งปฏิกูลหรือวัสดุที่ไม่ใช้แล้วที่ไม่เป็นของเสียอันตราย ( Non – Hazardous Waste )
  ที่เกิดจากสำนักงาน บ้านพักอาศัย และโรงอาหารภายในบริเวณโรงงาน
  ที่อยู่ภายในโครงการเขตส่งเสริมอุตสาหกรรมนวนคร บริษัทได้มอบหมายให้ บริษัท เจ. รัฐกานต์
  จำกัด เป็นผู้ดำเนินการจัดเก็บและนำไปกำจัด ตามขั้นตอนอย่างเป็นระบบต่อไป

  ระบบไฟฟ้าภายในโครงการเขตส่งเสริมอุตสาหกรรม นวนคร ปทุมธานี

  ภายในโครงการเขตส่งเสริมอุตสาหกรรม นวนคร ปทุมธานี
  มีสถานีไฟฟ้าย่อยของการไฟฟ้าส่วนภูมิภาค จำนวน 3 สถานี
  โดยระบบจำหน่ายสายป้อนไฟฟ้าแรงสูง ได้รับการจัดแบ่งจ่ายโหลดไว้อย่างสมบูรณ์
  ทั้งยังสามารถต่อเชื่อมระบบเข้ากับระบบของสถานีไฟฟ้าย่อยบางเขนและสถานีไฟฟ้าย่อยบางปะอินในกรณีที่เกิดความไม่เสถียรของแรงดัน
  หรือความล้มเหลวของกำลังไฟฟ้า ขณะนี้มีการก่อสร้างเพิ่มขึ้นอีก 1 สถานี จะแล้วเสร็จภายในปี
  2554

ระบบสื่อสารโทรคมนาคมภายในโครงการเขตส่งเสริมอุตสาหกรรม นวนคร ปทุมธานี

1. ระบบโทรศัพท์ให้บริการโดย บริษัท ทีโอที จำกัด (มหาชน) และ บริษัท ทรู คอร์ปอเรชั่น

จำกัด (มหาชน)

2.  ระบบสื่อสารอินเตอร์เน็ทความเร็วสูง ให้บริการโดย บริษัท ทรู คอร์ปอเรชั่น จำกัด

  (มหาชน) , บริษัท ทริปเปิลทรี อินเทอร์เน็ต จำกัด (3BB) และ บริษัท ทีโอที จำกัด
  (มหาชน) โดยมีรูปแบบการให้บริการดังนี้

2.1.ระบบสื่อสารอินเทอร์เน็ตความเร็วสูงภายในเขตส่งเสริมอุตสาหกรรม นวนคร ปทุมธานี

  - โครงข่ายภายในเชื่อมโยงด้วยใยแก้วนำแสง (Obtic Fiber Cable)
  เพื่อให้บริการโทรศัพท์

  และการสื่อสารข้อมูลด้วยความเร็วสูง

  - รองรับการเชื่อมโยงได้หลายรูปแบบตามความเหมาะสมของความเร็วที่ใช้บริการ เช่นบริการ
  IP-VPN, บริการสื่อสารข้อมูลผ่านโลกอินเตอร์เน็ท
  โดยสามารถรองรับการให้บริการที่ความเร็วตั้งแต่ 64 Kbps ถึง 20 Mbps

  - รองรับการกำหนดคุณภาพบริการ (Quality of Service)

  - มีระบบเฝ้าระวัง (Monitoring System)
  แจ้งความผิดปกติในการใช้งานของลูกค้าเพื่อให้สามารถแก้ปัญหาได้รวดเร็ว

  - มีทีมงานเฉพาะ ในการวิเคราะห์และแก้ไขปัญหา ที่เกิดขึ้นในการใช้บริการของลูกค้า

  2.2.ระบบสื่อสารอินเทอร์เน็ตความเร็วสูงภายในสำนักงานบริษัท นวนคร จำกัด (มหาชน)

  - การสื่อสารอินเตอร์เน็ทความเร็วสูงระดับ Premier 5/1 MB เพื่อใช้งานของทั้ง 3
  สำนักงาน เป็น

  การใช้งานภายในบริษัทฯ

  - ใช้บริการวงจรเช่าเครือข่ายส่วนตัว IP-MPLS เพื่อเชื่อมโยงทั้ง 3 สำนักงาน
  ให้สามารถทำงานร่วมกันได้

  - สามารถติดต่อกันได้ทุกจุดภายในองค์กร (Any to Any Connectivity within
  Enterprise)

  ระบบรักษาความปลอดภัยภายในโครงการเขตส่งเสริมอุตสาหกรรม นวนคร ปทุมธานี

  ภายในโครงการมีระบบกล้องวงจรปิด CCTV ตามเส้นทางสายหลัก
  เพื่อควบคุมความปลอดภัยและบริษัทได้ว่าจ้างให้บริษัท นวนคร อินเตอร์เนชั่นแนล การ์ด จำกัด
  (บริษัทที่เกี่ยวข้องกัน) ซึ่งเป็นบริษัทให้บริการด้านการรักษาความปลอดภัย
  ดูแลและจัดหายามรักษาความปลอดภัย ตลอด 24 ชั่วโมง
  ปัจจุบันมียามรักษาความปลอดภัยทำงานดูแลภายในโครงการทั้งสิ้นประมาณ 150 คน
  โดยบริษัทจะเป็นผู้ดูแลควบคุมและตรวจสอบมาตรฐานในการรักษาความปลอดภัยอย่างสม่ำเสมอ

  ระบบท่อก๊าซภายในโครงการเขตส่งเสริมอุตสาหกรรม นวนคร ปทุมธานี

  บริษัทได้ร่วมกับบริษัท ปตท. จำกัด (มหาชน) (ปตท.)
  วางท่อก๊าซภายในเขตอุตสาหกรรมของโครงการเพื่อให้บริการก๊าซธรรมชาติแก่โรงงานอุตสาหกรรมที่สนใจ
  เนื่องจากก๊าซธรรมชาติถือเป็นพลังงานที่มีต้นทุนต่ำ สะอาด ไม่มีผลกระทบต่อสิ่งแวดล้อม
  และการวางท่อก๊าซจะช่วยลดภาระต้นทุนในการขนส่งให้แก่ลูกค้าได้มาก และมีความปลอดภัยภัยสูง
  จึงเป็นปัจจัยที่สำคัญของผู้ประกอบธุรกิจนิคมอุตสาหกรรมเพื่อสร้างจุดเด่นและดึงดูดความสนใจของลูกค้า
  ปัจจุบัน บริษัท
  ปตท.ได้เปิดให้บริการจ่ายก๊าซให้กับโรงงานที่ต้องการแล้วโดยบริษัทจะได้รับค่าตอบแทนตามปริมาณการใช้ก๊าซของลูกค้าภายในโครงการตามอัตราที่ตกลงกัน
  รวมถึงบริษัทยังได้รับค่าเช่าพื้นที่สำหรับระบบตรวจสอบและจ่ายก๊าซอีกด้วย

  2. จุดเด่นของโครงการ นวนคร ปทุมธานี

-   ใกล้ศูนย์กลางธุรกิจพร้อมศูนย์คมนาคมทั้งในและต่างประเทศ

1.  ใกล้กรุงเทพฯ เพียง 46 กิโลเมตร

2.  ใกล้ท่าอากาศยานกรุงเทพฯ และสนามบินสุวรรณภูมิเพียง 20 และ 60 กิโลเมตรตามลำดับ

3.  ใกล้ท่าเรือคลองเตยเพียง 60 กิโลเมตร

4.  ได้รับการยกเว้น ภาษีสรรพสามิต

-   จุดเชื่อมต่อความเจริญของอุตสาหกรรมตอนบนทั้งภาคเหนือ ภาคตะวันออกเฉียงเหนือ

-   มีการขนส่งและการคมนาคมสะดวก

1.  ถนนมาตรฐาน 10 เลน

2.  ใกล้สถานีรถไฟ

3.  ใกล้ถนนวงแหวนรอบนอก

  นครราชสีมา

  1. สรุปสิทธิประโยชน์ของผู้ซื้อที่ดินภายในโครงการเขตประกอบการอุตสาหกรรมนวนคร
  นครราชสีมา

บัตรส่งเสริมการลงทุนเลขที่ 1905(2) / 2548

วันที่อนุมัติ : 24 สิงหาคม 2548 วันที่บัตรส่งเสริม : 7 ตุลาคม 2548

ระยะเวลาของสิทธิ : สิงหาคม 2548 ถึง สิงหาคม 2556 ระยะเวลาที่ได้รับยกเว้นภาษี : 8 ปี

เพื่อแสดงว่าเป็นผู้ได้รับการส่งเสริมการลงทุนในกิจการ เขตอุตสาหกรรม ประเภท 7.5
กิจการพัฒนาพื้นที่สำหรับกิจการอุตสาหกรรม โดยให้ได้รับสิทธิและประโยชน์และปฏิบัติตามเงื่อนไข

สรุปสาระสำคัญสิทธิและประโยชน์ :

1.  ได้รับยกเว้นภาษีนิติบุคคลสำหรับกำไรสุทธิ 8 ปี นับแต่วันที่เริ่มมีรายได้ สิ้นสุด 23 สิงหาคม
    2556

2.  ได้รับยกเว้นไม่ต้องนำเงินปันผลไปรวมคำนวณเพื่อเสียภาษีเงินได้ตลอดระยะเวลาที่ได้รับการส่งเสริม

3.  ได้รับยกเว้นอากรขาเข้าสำหรับเครื่องจักร ตามที่คณะกรรมการพิจารณาอนุมัติ
    จะต้องนำเข้ามาภายในวันที่ 7 เมษายน 2551

สรุปสาระสำคัญเงื่อนไข

1.  ต้องมีทุนจดทะเบียนที่ชำระเต็มมูลค่าหุ้นแล้วไม่น้อยกว่า 927 ล้านบาท

2.  ต้องมีผู้ถือหุ้นสัญชาติไทยไม่น้อยกว่าร้อยละ 51 ของทุนจดทะเบียน

3.  ต้องมีพื้นที่เขตอุตสาหกรรม 747 ไร่
    มีที่ดินใช้เป็นเขตที่ตั้งโรงงานจะต้องมีบริเวณไม่ต่ำกว่าร้อยละ 60 และไม่เกินร้อยละ 75
    ของพื้นที่ทั้งหมด

4.  ต้องได้รับใบรับรองคุณภาพตามมาตรฐาน ISO 9000 หรือมาตรฐานสากลอื่นที่เทียบเท่า
    ภายใน 2 ปี นับแต่วันที่เปิดดำเนินการ

5.  ต้องรายงานฐานะการเงินและผลการดำเนินงานตามแบบที่สำนักงานกำหนด ทุกรอบปีภายใน
    31 กรกฎาคม

  ของปีถัดไป

  ระบบถนนภายในโครงการเขตประกอบอุตสาหกรรม นวนคร นครราชสีมา

  ถนนสายหลักเชื่อมต่อกับทางคู่ขนานถนนมิตรภาพ กม.231 โดยถนนเขตประกอบการอุตสาหกรรม
  นวนคร นครราชสีมา นั้นมีถนนสายหลัก 4 เลน เขตทาง 40เมตร และ 30เมตร

  สายรอง 2 เลน เขตทาง 26เมตร และ30เมตร เป็นคอนกรีตเสริมเหล็ก
  พร้อมไหล่ทางแอสฟัสต์ติกคอนกรีตข้างละ 2 เมตร

  ระบบระบายน้ำฝนและเขื่อนดินป้องกันน้ำท่วมภายในโครงการเขตประกอบอุตสาหกรรมนวนคร
  นครราชสีมา

  เขตประกอบการอุตสาหกรรมนวนคร นครราชสีมาจะก่อสร้างแนวเขื่อนดินโดยรอบพื้นที่โครงการ
  เพื่อป้องกันน้ำฝนจากภายนอกอีกทั้งประกาศเขตที่ดินกับที่ดินข้างเคียงโดยภายในโครงการจะจัดเตรียมระบบระบายน้ำ
  เช่น ท่อระบายน้ำและบ่อพักตามแนวถนนสายหลัก ตลอดจนรางระบายน้ำ คสล.
  เรียงขนานตามแนว 2 ฝั่งถนน เพื่อรวบรวมน้ำฝนเข้าสู่บ่อกักเก็บน้ำฝน
  โดยจัดตั้งสถานีสูบน้ำฝนจำนวน 4 แห่งรอบ ๆ
  โครงการโดยจะดำเนินการสูบน้ำออกจากบ่อกักเก็บน้ำฝนโดยอัตโนมัติ
  เพื่อระบายน้ำออกสู่คลองสาธารณะ

  ระบบน้ำเพื่ออุตสาหกรรมภายในโครงการเขตประกอบอุตสาหกรรมนวนคร นครราชสีมา

  เขตประกอบการอุตสาหกรรมนวนคร นครราชสีมา ได้จัดเตรียมอ่างเก็บน้ำดิบบนพื้นที่กว่า 60 ไร่
  ปริมาณความจุ 1,000,000 ลบ.เมตร พร้อมทั้งจัดตั้งสถานีสูบน้ำดิบจากลำตะคอง
  บริเวณเขื่อนกุดหิน ใส่ท่อส่งน้ำดิบมาตามแนวถนนสาธารณประโยชน์ ระยะทาง 13.5 กม.
  ส่งน้ำดิบมายังอ่างเก็บน้ำดิบของโครงการ เพื่อใช้ในขบวนการผลิตน้ำเพื่ออุตสาหกรรม
  ระบบผลิตน้ำเพื่ออุตสาหกรรม จะมีกำลังการผลิตที่ 20,000 ลบ.เมตร/วัน เมื่อครบ 3 เฟส
  ปัจจุบันกำลังการผลิตอยู่ที่ 5,000 ลบ.เมตร/วัน
  ผลการวิเคราะห์คุณภาพน้ำอยู่ในเกณฑ์มาตรฐานการประปานครหลวงตามมาตรฐาน กปน.

  ระบบบำบัดน้ำเสียกลางภายในโครงการเขตประกอบอุตสาหกรรมนวนคร นครราชสีมา

  เขตประกอบการอุตสาหกรรมนวนคร นครราชสีมา ได้เตรียมท่อรวบรวมน้ำเสียโดยใช้ท่อ HDPE
  (PN.4) ฝังดินลึกใต้ดินประมาณ 1.50-3.00 เมตร เรียงขนานตามแนวถนนทั้ง 2 ฝั่ง
  พร้อมจัดเตรียมบ่อพักน้ำเสียขนาด 1.60 x 1.60 ทุกๆ ระยะห่าง 40 เมตร/ 1 บ่อ
  เพื่อรวบรวมน้ำเสียจากโรงงานทั้งหมดเข้าสู่ระบบบำบัดน้ำเสียกลาง

  ตามระเบียบของทางโครงการกำหนดให้ทางโรงงานมีจุดปล่อยน้ำเสียเพียง 1 จุด
  ที่บ่อตรวจน้ำเสียโดยจะมีการเก็บตัวอย่างน้ำเสียไปวิเคราะห์ไปวิเคราะห์ทุก ๆ เดือน
  หากตรวจสอบพบว่าไม่ผ่านเกณฑ์ควบคุม
  ทางโรงงานจะต้องดำเนินการกักเก็บน้ำไว้จนกว่าจะตรวจสอบและแก้ไขจนแล้วเสร็จ

  เนื่องจากน้ำเสียที่เกิดจากอุตสาหกรรมต่างๆ ภายในเขตประกอบการฯ
  จะมีลักษณะของน้ำเสียที่แตกต่างกันมาก ทางโครงการจึงกำหนดให้น้ำเสียที่โรงงานต่างๆ
  จะสามารถปล่อยระบายเข้าสู่ระบบบำบัดน้ำเสียกลางจะต้องมีลักษณะเป็นไปตามเกณฑ์ที่กำหนดไว้
  โดยจะแจ้งให้ทราบตั้งแต่เริ่มเข้ามาตั้งโรงงาน ในกรณีที่น้ำเสียจากโรงงานนั้นๆ
  มีความเข้มข้นของสารมากกว่าเกณฑ์ที่กำหนด ทางโครงการกำหนดให้โรงงานนั้นๆ
  จะต้องทำการบำบัดเบื้องต้นให้ได้ลักษณะตามเกณฑ์ที่กำหนดเสียก่อนที่จะระบาย
  ส่งไปบำบัดยังระบบบำบัดน้ำเสียกลาง

  ระบบบำบัดน้ำเสียกลางเป็นระบบตะกอนเร่งเติมอากาศนาน (Activated Sludge
  Aeration) มีความสามารถรองรับน้ำเสียได้ 8,000 ลบ.เมตร/วัน เมื่อครบ 3 เฟส
  ปัจจุบันได้ดำเนินการก่อสร้างระบบบำบัดน้ำเสียในเฟส 1 มีกำลังการบำบัดที่ 2,000 ลบ.เมตร
  / วัน
  ผลการวิเคราะห์คุณภาพน้ำที่ผ่านการบำบัดจากระบบบำบัดน้ำเสียกลางอยู่ในเกณฑ์มาตรฐานน้ำทิ้งตามประกาศกระทรวงอุตสาหกรรม

  ระบบกำจัดขยะภายในโครงการเขตประกอบอุตสาหกรรมนวนคร นครราชสีมา

  การกำจัดขยะของโครงการได้พิจารณาเลือกใช้บริการขนส่งและกำจัดขยะอุตสาหกรรมและของเสียอันตราย
  จากบริษัทที่ได้รับอนุญาตจากกระทรวงอุตสาหกรรม (โรงงานประเภท 101 และ 105)
  นอกจากนั้นแล้วทางโครงการได้พิจารณาร่วมมือกับบริษัทที่มีความเชี่ยวชาญในการคัดแยกขยะอุตสาหกรรม
  (โรงงานประเภท 106) เพื่อนำกลับมาใช้ซ้ำ
  และขยะที่นำไปหมุนเวียนผลิตใหม่เพื่อให้สามารถใช้ทรัพยากรให้ได้ประโยชน์สูงสุด
  อีกทั้งเป็นการลดปริมาณของขยะอีกด้วย
  โดยทางโครงการได้จัดเตรียมอาคารโรงพักขยะไว้ภายในโครงการบนพื้นที่กว่า 1,000
  ตารางเมตร เพื่อรองรับการพักขยะที่เกิดขึ้นภายในโครงการ

  ระบบไฟฟ้าภายในโครงการเขตประกอบอุตสาหกรรมนวนคร นครราชสีมา

  เขตประกอบการอุตสาหกรรมนวนครนครราชสีมา ได้จัดตั้งสถานีไฟฟ้าย่อยขนาด

  2 x50 MVA. ภายในโครงการโดย กฟภ. และสามารถจำหน่ายไฟฟ้าได้ทั้ง 2 ระบบ คือ 22
  kv. และ 115 kv. โดยปัจจุบันนี้ ปริมาณการใช้ไฟฟ้าทั้งหมดในโครงการประมาณ 4 - 5
  เมกกะวัตต์ ซึ่งเพียงพอต่อความต้องการของลูกค้า

  ระบบโทรศัพท์ภายในโครงการเขตประกอบอุตสาหกรรมนวนคร นครราชสีมา

  ระบบโทรศัพท์ในเขตประกอบการอุตสาหกรรมนวนครนครราชสีมา ให้บริการโดย 3BBและTT&T
  โดยมีรูปแบบการให้บริการดังนี้

- TT&T ให้บริการโทรศัพท์ และ โทรสาร

  - 3BB ให้บริการ โทรศัพท์ , โทรสาร , อินเตอร์เน็ตความเร็วสูง
  ,การสื่อสารข้อมูลความเร็วสูงด้วย วงจรเช่า

  - โครงข่ายภายในเชื่อมโยงด้วยใยแก้วนำแสง(Obtic Fiber Cable)
  เพื่อให้บริการโทรศัพท์และการสื่อสารข้อมูลด้วยความเร็วสูง

  - รองรับการเชื่อมโยงได้หลายรูปแบบตามความเหมาะสมของความเร็วที่ใช้บริการ เช่น บริการ
  IP-VPN (3BB Leased Line สำหรับเชื่อมโยงข้อมูลระหว่างสาขา) ,
  บริการสื่อสารข้อมูลผ่านโลกอินเตอร์เน็ท (3BB Internet Leased Line)
  โดยสามารถรองรับการให้บริการที่ความเร็วตั้งแต่ 64 Kbps ถึง 100 Mbps

  - สามารถติดต่อกันได้ทุกจุดภายในองค์กร (Any to Any Connectivity within
  Enterprise)

  - รองรับการกำหนดคุณภาพบริการ (Quality of Service by 3BB)

  - มีระบบเฝ้าระวัง (Monitoring System)
  แจ้งความผิดปกติในการใช้งานของลูกค้าเพื่อให้สามารถแก้ปัญหาได้รวดเร็ว

  - มีทีมงานเฉพาะ ในการวิเคราะห์และแก้ไขปัญหา ที่เกิดขึ้นในการใช้บริการของลูกค้า

  ระบบรักษาความปลอดภัยภายในโครงการเขตประกอบอุตสาหกรรมนวนคร นครราชสีมา

  มีบริการด้านการรักษาความปลอดภัย และมีเจ้าหน้าที่รักษาความปลอดภัย ดูแล
  ภายในโครงการตลอด 24 ชั่งโมง
  มีการควบคุมดูแลและตรวจสอบมาตรฐานในการรักษาความปลอดภัยอย่างสม่ำเสมอ
  จัดเตรียมระบบ CCTV วงจรปิด เก็บข้อมูลต่าง ๆ ตลอด 24 ชม.
  เพิ่มศักยภาพในด้านความปลอดภัย
  พร้อมจัดทำแผนฉุกเฉินเพื่อใช้ในการควบคุมกำกับดูแลโครงการอีกด้วย

  ภายในเขตประกอบการอุตสาหกรรมฯ ได้จัดเตรียมหัวดับเพลิงตามแนวถนนโดยรอบพื้นที่โครงการ
  โดยมีระยะห่างกันไม่เกิน 150 เมตร
  เพื่อควบคุมเพลิงตลอดจนบริการรถดับเพลิงของโครงการและรถตรวจการณ์เพื่อใช้ในการให้ตรวจการณ์
  และเฝ้าระวังของโครงการ

  2. จุดเด่นของโครงการ นวนคร นครราชสีมา

-   ได้รับสิทธิประโยชน์สูงสุดจาก BOI ZONE 3

-   ใกล้ศูนย์กลางธุรกิจพร้อมศูนย์คมนาคมทั้งในและต่างประเทศ

-   มีแรงงานที่มีฝีมือเป็นจำนวนมาก

-   ประหยัดค่าใช้จ่ายในการก่อสร้าง เนื่องจากสภาพพื้นที่เป็นชั้นหินแข็ง

-   ได้รับส่วนลดค่าใช้ไฟฟ้า 10 % เป็นระยะเวลา 5 ปี

-   มีการขนส่งและการคมนาคมสะดวก

-   มีความพร้อมด้านระบบสาธารณูปโภคพื้นฐาน เช่น สถานีไฟฟ้าย่อย น้ำเพื่ออุตสาหกรรมโทรศัพท์
    ถนนภายในโครงการ ระบบป้องกันน้ำท่วม ระบบจัดเก็บและกำจัดขยะ ระบบดับเพลิง
    และระบบรักษาความปลอดภัยภายในโครงการ

-   มีอ่างเก็บน้ำดิบมีความจุถึง 1 ล้านลูกบาศก์เมตร

  ข) การให้บริการระบบสาธารณูปโภค

  บริษัทเป็นผู้ให้บริการระบบสาธารณูปโภคภายในเขตส่งเสริมอุตสาหกรรมนวนครแต่เพียงผู้เดียว
  โดยบริษัทมีรายได้จากการให้บริการในแต่ละปีเฉลี่ยร้อยละ 67 ของรายได้รวม
  ซึ่งสามารถแบ่งกลุ่มธุรกิจการให้บริการเป็น 4 ประเภท ดังนี้

  1. ค่าน้ำประปาและน้ำเพื่ออุตสาหกรรม

  บริษัทให้บริการน้ำประปา ครอบคลุมพื้นที่ในเขตอุตสาหกรรม
  และเขตที่อยู่อาศัยในเขตส่งเสริมอุตสาหกรรมนวนคร โดยบริษัทจะจัดเก็บค่าบริการน้ำประปา
  จากผู้ประกอบกิจการในเขตอุตสาหกรรม ตามปริมาณการใช้น้ำในแต่ละเดือน
  โดยจะนำปริมาณการใช้น้ำคูณด้วยอัตราค่าน้ำประปาต่อหน่วย ซึ่งเป็นอัตราคงที่
  สำหรับการจัดเก็บค่าบริการน้ำประปาในเขตที่อยู่อาศัยจะจัดเก็บโดยนำปริมาณการใช้น้ำของแต่ละหลังในแต่ละเดือนคูณด้วยอัตราค่าน้ำประปาต่อหน่วย
  ซึ่งเป็นอัตราก้าวหน้า
  กล่าวคือหากบ้านหลังใดใช้น้ำประปาปริมาณน้อยก็จะเสียค่าบริการน้ำประปาในอัตราต่อหน่วยต่ำ
  แต่หากหลังใดใช้น้ำประปาปริมาณมาก ก็จะเสียค่าบริการมากขึ้นเป็นลำดับ
  นอกจากนี้บริษัทยังเรียกเก็บค่ารักษามาตรวัดน้ำเป็นรายเดือนตามขนาดของมาตรวัดน้ำด้วย
  ทั้งนี้บริษัทมีรายได้ค่าบริการน้ำ คิดเป็นประมาณร้อยละ 61 ของรายได้ค่าบริการทั้งสิ้น

  2. ค่าบำบัดน้ำเสีย

  บริษัทจัดเก็บค่าบริการกำจัดน้ำเสียเฉพาะจากผู้ประกอบการโรงงานในเขตอุตสาหกรรม
  ผู้ประกอบการหอพัก พาณิชยกรรม และ ชุมชนที่พักอาศัย โดยกำหนดปริมาณน้ำเสีย เป็นร้อยละ
  80
  ของปริมาณน้ำประปาที่ผู้ประกอบการใช้ในแต่ละเดือนคูณด้วยอัตราค่าบริการกำจัดน้ำเสียต่อหน่วยซึ่งเป็นอัตราที่คงที่
  และในปี 2553
  บริษัทฯได้ดำเนินการปรับอัตราค่าบริการบำบัดน้ำเสียประเภทผู้ประกอบการโรงงานอุตสาหกรรมเพิ่มขึ้นจากเดิมเรียกเก็บในอัตรา
  6 – 40 บาท/ลบ.ม. เป็นอัตรา 8 -45 บาท/ลบ.ม.
  (ขึ้นอยู่กับค่าความสกปรกของน้ำเสียโรงงาน) โดยเรียกเก็บในอัตราใหม่ตั้งแต่เดือนสิงหาคม
  2553 เป็นต้นมา
  รวมทั้งทำการปรับอัตราค่าบำบัดน้ำเสียจากผู้ประกอบการหอพักที่ขออนุญาตใหม่ตั้งแต่วันที่ 1
  เมษายน 2553 เป็นต้นไป โดยจะเรียกเก็บในอัตรา 8บาท/ลบ.ม.
  โดยมีรายละเอียดอัตราค่าบริการบำบัดน้ำเสีย ดังนี้

+----------------------------------+-----------------------------------+
| ประเภทผู้ประกอบการ                 | อัตราค่าบริการบำบัดน้ำเสีย (บาท/ลบ.ม.)  |
+----------------------------------+-----------------------------------+
| 1. โรงงานอุตสาหกรรม               | 8 - 45                            |
|                                  |                                   |
|                                  | (ขึ้นอยู่กับค่าความสกปรกของน้ำเสีย)       |
+----------------------------------+-----------------------------------+
| 2. ผู้ประกอบการหอพัก                | 6 / 8*                            |
+----------------------------------+-----------------------------------+
| 3. ผู้ประกอบการพาณิชยกรรม           | 8                                 |
+----------------------------------+-----------------------------------+
| 3. ชุมชนบ้านพักอาศัย                 | 3                                 |
+----------------------------------+-----------------------------------+

  หมายเหตุ : อาคารประเภทหอพักที่ขออนุญาตตั้งแต่วันที่ 1 เมษายน 2553 เป็นต้นไป
  จะเก็บค่าบำบัดน้ำเสียในอัตรา 8 บาท/ลบ.ม.

  อย่างไรก็ตามบริษัทได้กำหนดเกณฑ์มาตรฐานน้ำเสียที่ผู้ประกอบการโรงงานอุตสาหกรรมสามารถปล่อยออกมาจากสถานประกอบการไว้โดยบริษัทจะตรวจสอบคุณภาพน้ำเสีย
  หากผู้ประกอบการรายใดปล่อยน้ำเสียออกมามีคุณภาพสูงเกินกว่าเกณฑ์ที่กำหนด
  บริษัทจะคิดค่าบริการกำจัดน้ำเสียเพิ่มเป็นประมาณ 2-6 เท่า
  ของอัตราค่าบริการกำจัดน้ำเสียปกติ (อัตรา 8 บาท/ลบ.ม.) ซึ่งเป็นอัตราคงที่เช่นกัน ในปี
  2553 มีโรงงานที่ระบายน้ำเสียเกินเกณฑ์มาตรฐานที่บริษัทกำหนดไว้จำนวน 22 โรงงาน
  จากจำนวนโรงงานที่บริษัทเรียกเก็บค่าบริการบำบัดน้ำเสียทั้งสิ้น 249 โรงงาน
  ซึ่งบริษัทได้กำหนดให้ฝ่ายบำบัดน้ำเสียและสิ่งแวดล้อมของบริษัทเป็นผู้ตรวจสอบและติดตามการแก้ไข
  หากตรวจสอบพบครั้งแรกบริษัทจะส่งหนังสือแจ้งเตือนให้ปรับปรุงคุณภาพน้ำทิ้งภายใน 15 วัน
  หลังจากนั้นบริษัทจะดำเนินการตรวจสอบครั้งที่ 2 หากยังพบว่ายังคงเกินกว่าเกณฑ์ที่กำหนดไว้อยู่
  บริษัทจะเรียกเก็บค่าบริการเพิ่มตามเงื่อนไขหรืออาจระงับการให้บริการบำบัดน้ำเสีย
  ทั้งนี้บริษัทมีรายได้ค่าบริการกำจัดน้ำเสียคิดเป็นประมาณร้อยละ 16 ของรายได้ค่าบริการทั้งสิ้น

  3. ค่าบริการชุมชน

  บริษัทจัดเก็บค่าบริการชุมชนทั้งในเขตอุตสาหกรรม และเขตที่อยู่อาศัย
  โดยเขตอุตสาหกรรมจะจัดเก็บค่าบริการตามปริมาณการใช้พื้นที่
  คูณด้วยอัตราค่าบริการชุมชนรายเดือน ซึ่งเป็นอัตราคงที่ ส่วนในเขตที่อยู่อาศัย
  บริษัทจะจัดกลุ่มผู้อยู่อาศัย ออกเป็นกลุ่มๆ เช่น ศูนย์การค้า อาคารพาณิชย์ บ้าน แฟลต และหอพัก
  เป็นต้น โดยจะจัดเก็บค่าบริการชุมชนรายเดือนในอัตราที่กำหนดของแต่ละกลุ่ม
  เป็นอัตราคงที่เช่นกัน นอกจากนี้ บริษัทยังจัดเก็บค่าบริการให้ติดตั้งอุปกรณ์สาธารณูปโภคต่างๆ
  ในพื้นที่โครงการด้วย เช่น ค่าบริการติดตั้งเสาสัญญาณโทรศัพท์มือถือ ตู้เอทีเอ็ม
  และโทรศัพท์สาธารณะ เป็นต้น

  4. ค่าบริการเก็บสิ่งปฏิกูล

  บริษัทจัดเก็บค่าบริการเก็บสิ่งปฏิกูล ในเขตอุตสาหกรรม7โดยจัดเก็บตามปริมาณเก็บสิ่งปฏิกูล
  คูณด้วยอัตราค่าบริการเก็บสิ่งปฏิกูลต่อถัง (200 ลิตร) ซึ่งเป็นอัตราคงที่
  ส่วนในเขตที่อยู่อาศัยนั้นปัจจุบันบริษัทเก็บค่าบริการหอพักในอัตราละ 100 บาท ต่อถัง 200 ลิตร

  ค) รายละเอียดของโครงการและการชำระเงินของลูกค้า

  1. โครงการที่ดำเนินการอยู่ในปัจจุบัน ณ 31 ธันวาคม 2553 มีรายละเอียดดังต่อไปนี้

[TABLE]

หมายเหตุ : *พื้นที่ขายคงเหลือ (ไม่รวมพื้นที่ขายที่ได้ลงนามในสัญญาซื้อขายแล้วแต่ยังไม่ได้โอน) อาจมีการคลาดเคลื่อนตามสภาวะไม่เกินร้อยละ 20 เนื่องจากอาจจะต้องมีการปรับพื้นที่ส่วนกลางเป็นพื้นที่ขายหรือปรับพื้นที่ขายให้เป็นพื้นที่ส่วนกลางเพิ่มขึ้นเพื่อให้ตรงกับความต้องการของลูกค้า

  2. รายละเอียดการชำระเงินของลูกค้าโครงการที่บริษัทยังโอนที่ดินไม่แล้วเสร็จ ณ 31 ธันวาคม
  2553

[TABLE]

  3. รายละเอียดเงินค้างชำระ ณ 31 ธันวาคม 2552

  - ไม่มี –

3.2 การตลาดและภาวะการแข่งขัน 

  กลยุทธ์การเพิ่มประเภทของสินค้า

  เพื่อให้เกิดทางเลือกใหม่และเป็นการเพิ่มช่องทางเลือกใหม่สำหรับลูกค้า เนื่องจากปัจจุบัน

  มีการแข่งขันที่สูงขึ้น คู่แข่งขันย่อมคิดกลยุทธ์และวิธีการนำเสนอที่แตกต่างกัน ดังนั้น บริษัทต้อง

  ดำเนินการหาช่องทางใหม่เพื่อเป็นทางเลือกให้สำหรับลูกค้าและให้สอดคล้องกับความต้องการของลูกค้า
  การแบ่งแยกพื้นที่ในการขายให้ชัดเจน เพื่อสะดวกในการพัฒนาและการตัดสินใจของลูกค้า

  ประเภทของสินค้า สามารถแบ่งได้

-   การกำหนดพื้นที่สำหรับ SME โดยการแบ่งแยกพื้นที่ในการขายตามประเภทของการกำหนดธุรกิจ
    ขนาดจำนวนของไร่ เพื่อประโยชน์ในการดำเนินการ
    และความชัดเจนของการกำหนดวางแผนการขาย
    และมีประสิทธิภาพเป็นไปตามแผนและเป้าหมายของบริษัทฯ

  - การกำหนดพื้นที่สำหรับ Rental Factory ซึ่งจัดให้มีโรงงานเช่าหลายขนาด
  โดยจะมีขนาดพื้นที่ตั้งแต่ 800 - 3,000 ตารางเมตร เพื่อให้ตรงกับความต้องการของลูกค้า
  โดยรูปแบบโรงงานเช่าจะจัดให้มีหลายแบบ เช่น โรงงานแฝด โรงงานแบบห้องแถว
  และโรงงานหลังเดี่ยว ซึ่งจะมีเงื่อนไขข้อกำหนดต่างๆ ของบริษัทฯ
  ดังนั้นการกำหนดกลยุทธ์การเพิ่มประเภทของสินค้าโรงงานเช่า
  ทำให้เป็นการดึงลูกค้าให้เข้ามาชมโครงการเพิ่มมากขึ้น เกิดการตัดสินใจที่รวดเร็วยิ่งขึ้น
  ดังนั้นในการปรับกลยุทธ์ของบริษัทฯให้สอดคล้องกับความต้องการของลูกค้าจะส่งผลให้บริษัทฯเกิดรายได้ที่เพิ่มมากขึ้น

  - การกำหนดและจัดเตรียมพื้นที่ Premium Zone
  ซึ่งจะเป็นพื้นที่ที่เหมาะสำหรับการดำเนินงานของ

  โรงงานมีสิ่งอำนวยความสะดวก ระบบสาธารณูปโภค ระบบการรักษาความปลอดภัยที่ครบครัน
  เหนือกว่ามาตรฐานของพื้นที่เขตอุตสาหกรรมทั่วไป

  กลยุทธ์ในการจัดทำราคาที่ดิน

  เนื่องจากราคามีส่วนสำคัญต่อการตัดสินใจของลูกค้า ดังนั้น
  บริษัทฯจึงต้องปรับเปลี่ยนกลยุทธ์ทางด้านราคาเพื่อเป็นแรงจูงใจสำหรับลูกค้า
  โดยการกำหนดราคาที่ดินขึ้นอย่างชัดเจนโดยใช้ข้อมูลทางการตลาดร่วมกับข้อมูลทางบัญชีราคาดังกล่าวจะต้องมีความใกล้เคียงต่อคู่แข่งเพื่อให้เกิดประโยชน์สูงสุดกับบริษัทฯ
  ซึ่งทางบริษัทฯได้จัดให้มีพื้นที่เขตพาณิชยกรรม
  และพื้นที่เพื่อการอุตสาหกรรมทั่วไปไว้รองรับกับความต้องการของลูกค้า
  เพื่อเพิ่มศักยภาพในการแข่งขันได้มากขึ้น

  กลยุทธ์ในการจัดสัมมนาย่อย หัวข้อต่างๆ

  กลยุทธ์ต่างๆ ที่บริษัทฯได้กำหนดเพื่อวางแนวทางให้เป็นไปตามเป้าหมายของบริษัทฯ
  แต่ละกลยุทธ์ย่อมมีความแตกต่างกัน และสามารถนำมาใช้ให้เกิดประโยชน์สูงสุด
  ทำให้บริษัทฯได้กำหนดกลยุทธ์ในการจัดสัมมนาย่อย หัวข้อต่างๆ ขึ้นมา
  เพื่อรวบรวมกลุ่มนักลงทุนที่มีศักยภาพในการขยายธุรกิจเข้ามาชมโครงการ
  และเปิดให้กลุ่มนักลงทุนที่มีปัญญาในด้านต่างๆ เช่นแรงงาน สิ่งแวดล้อมต่างๆ
  ได้เข้าร่วมทราบข้อมูลและทางเลือกใหม่ของลูกค้า

  - กลยุทธ์ในการจัดสัมมนาดังกล่าว เพื่อเข้าถึงกลุ่มเป้าหมายของลูกค้า และสอบถามติดตาม

  เพื่อเป็นฐานข้อมูลให้แก่บริษัทฯ

  - การสรรหาบุคลากร นักพูดและนักวิชาการ ตลอดจนหน่วยงานราชการที่เกี่ยวข้องเข้ามา

  ร่วมสัมมนาเพื่อสร้างแรงบันดาลใจให้กับลูกค้าชี้แจงในส่วนข้อดีและข้อเสียในการลงทุนและทางออกที่ดีที่สุด

  - จัดให้มีการ Present ในส่วนของ บริษัท นวนคร จำกัด (มหาชน) ผสมผสาน
  เพื่อให้ผู้เข้าร่วม

  รับฟังข้อมูลไปพิจารณาอีกครั้ง

  - จัดให้มีการเสวนาระหว่างผู้เข้าร่วมฟังสัมมนากับผู้ประกอบการภายในเขตอุตสาหกรรมนวนคร

  - จัดทำแบบสอบถามส่งความต้องการ
  ในการขยายกิจการ/ข้อมูลข่าวสารที่ต้องการจากผู้ขายเพิ่มเติม

  กลยุทธ์ การเชิญนักลงทุนที่มีศักยภาพจากต่างประเทศเข้ามาเยี่ยมชมโครงการ

  เพื่อให้การดำเนินงานของบริษัทฯเป็นไปตามเป้าหมายที่ได้กำหนดไว้
  บริษัทฯจึงต้องมีกลยุทธ์แผนงานที่จะเจาะกลุ่มลูกค้าเป้าหมายที่มีศักยภาพสูงโดยการเชิญนักลงทุนที่มีศักยภาพจากต่างประเทศเข้าเยี่ยมชมโครงการของบริษัทฯ

  - เพื่อให้เกิดแรงจูงใจในการขยายกิจการเข้ามาในประเทศไทย

  - เพื่อโฆษณาโครงการเขตอุตสาหกรรมนวนครให้เป็นที่รู้จักของนักลงทุน เพื่อการบอกต่อๆกัน

- เพื่อเป็นการนำสินค้าถึงกลุ่มลูกค้าเป้าหมายโดยตรง

  การดำเนินงาน

  - ติดต่อกับบริษัทฯหรือหน่วยงานต่างประเทศที่สามารถจะนำนักลงทุนที่มีศักยภาพ
  และต้องการลงทุนในต่างประเทศ เข้ามาชมโครงการเขตอุตสาหกรรมนวนคร

  - สร้างความประทับใจในการพบเจอกันและสามารถทำให้นักลงทุนจำได้และคิดถึงหากมี

  การขยายกิจการหรือลงทุน

  - สร้างระบบจัดเก็บข้อมูล ให้ทันสมัยอยู่เสมอ พร้อมติดตามความคืบหน้า

  - ศึกษาข้อมูลการจัดงานในที่ต่างๆ และการ Road show ของหน่วยงานราชการ BOI

  ที่เปิดให้เอกชนเข้าไปร่วมงาน

  - กำหนด อุปกรณ์ สื่อการขายต่างๆ เตรียมความพร้อม

  ลักษณะของลูกค้า

  ลูกค้าส่วนใหญ่ในเขตอุตสาหกรรมของบริษัทฯเป็นนักลงทุนชาวต่างชาติโดยเฉพาะนักลงทุนจากญี่ปุ่น
  และนักลงทุนไทยบางส่วน โดยสัดส่วนนักลงทุนต่างชาติต่อนักลงทุนไทยอยู่ที่ประมาณ

  60 : 40 ซึ่งดำเนินธุรกิจด้านอุตสาหกรรม เช่น อุตสาหกรรมอิเล็กทรอนิกส์
  อุตสาหกรรมชิ้นส่วนยานยนต์อุตสาหกรรมพลาสติก และอุตสาหกรรมอาหาร เป็นต้น
  โดยลักษณะของลูกค้าเป้าหมาย ได้แก่

1.  อุตสาหกรรมที่ได้รับการส่งเสริมการลงทุนจากคณะกรรมการส่งเสริมการลงทุน(BOI)
    ประเภทที่ได้รับการส่งเสริมเป็นพิเศษโดยจะได้รับสิทธิประโยชน์เทียบเท่าโซน 3 เช่น อาหาร
    ฮาร์ดิสก์ไดร์ ผลิตภัณฑ์การเกษตร วิจัยและพัฒนา เป็นต้น

2.  ลูกค้าเดิมหรือบริษัทในเครือของลูกค้าเดิมที่ต้องการขยายการลงทุนเพิ่มขึ้น

3.  อุตสาหกรรมที่ต่อเนื่องกับอุตสาหกรรมเดิมที่ตั้งอยู่ภายในเขตส่งเสริมอุตสาหกรรมของบริษัทฯ

4.  อุตสาหกรรมที่มีความประสงค์จะมาประกอบธุรกิจในเขตปลอดอากร (Free Zone - FZ)
    เพื่อได้รับสิทธิพิเศษยกเว้นอากรขาเข้าเพื่อการส่งออก ภาษีสรรพสามิต และภาษีมูลค่าเพิ่ม
    เป็นต้น

5.  ลูกค้าที่ต้องการความสะดวกด้านสาธารณูปโภคที่พร้อมมูล มีเส้นทางคมนาคมที่สะดวก
    และอยู่ใกล้กรุงเทพมหานครมากที่สุด และแรงงานฝีมือที่สมบูรณ์

6.  ธุรกิจก่อสร้างที่พักอาศัยและพาณิชยกรรมต่างๆ
    เนื่องจากในเขตส่งเสริมอุตสาหกรรมของบริษัทฯไม่ใช่มีแต่เพียงเขตอุตสาหกรรมเท่านั้น
    แต่ยังมีเขตที่พักอาศัยและเขตพาณิชยกรรมพร้อมกับแหล่งบริการชุมชนอย่างครบวงจร เช่น
    อาคารพาณิชย์ หอพัก โรงพยาบาล และธนาคาร เป็นต้น

  การจำหน่ายและช่องทางการจำหน่าย

  1.ช่องทางที่เป็นบุคคล

  - การหาลูกค้าแบบ Direct to Customer การออก Direct to Mail ทางฝ่ายขายจะออก

  จดหมายทุก 4 เดือนให้กับลูกค้าทั้งภายในประเทศและต่างประเทศ โดย
  ใช้ข้อมูลจากฐานของฝ่ายขาย
  และที่ปรึกษาทางการตลาดที่ได้จำแนกตามประเภทและกลุ่มธุรกิจที่เป็นลูกค้าเป้าหมายในปีนี้

  - การจัดทัวร์เขตอุตสาหกรรมทุกเดือนโดยผ่านการแนะนำจากที่ปรึกษาทางการตลาดและ

  หน่วยงานราชการ, สมาคมต่างๆ เช่น ไต้หวัน จีน ญี่ปุ่น เป็นต้น

  - การติดต่อผ่านองค์กรต่างประเทศ ธนาคาร
  เสนอขอให้แนะนำลูกค้าทั้งที่คาดว่าจะมาลงทุนในประเทศไทย โดยทางบริษัท นวนคร จำกัด
  (มหาชน) พร้อมที่จะให้ความร่วมมือกับทางธนาคารในการดูแลแบบ one stop service
  ให้กับลูกค้าของทางธนาคาร ในทางกลับกัน บริษัท นวนครจำกัด (มหาชน)
  ก็จะแนะนำลูกค้าให้ทางธนาคารเช่นกัน

  Trading Company เนื่องจากบริษัทประเภทนี้จะมีการทำงานร่วมกับบริษัทในเครือ

  หลายบริษัทและเป็นกลุ่มเป็นก้อน
  และน่าจะสามารถแนะนำลุกค้าในกลุ่มที่ต้องการขยายกิจการใหม่ได้ โดยทางบริษัทฯ จะมี
  Intensive Free ให้กับบริษัทดังกล่าว

  Sale Agent ทางบริษัทฯจะพิจารณาบุคคลหรือบริษัทที่มีความสามารถในการหาลูกค้า

  ให้กับบริษัท นวนครฯ โดยจะมีเงินเดือนประจำในอัตราที่เหมาะสม เพื่อเป็นการจูงใจในงาน
  และ commission เมื่อมีการปิดการขายลง แล้วแต่กรณีไป ทั้งนี้อำนาจในการตัดสินใจ
  จะขึ้นอยู่กับ กรรมการผู้จัดการบริษัทฯและรองกรรมการจะเป็นผู้พิจารณา โดยจะแบ่งเป็นประเทศ
  Japan Sale agent ที่ โตเกียว และ โอซากา, Singapore Sale agent

  - การติดต่อผ่านองค์กรภายในประเทศ

  ธนาคารกสิกรไทย ธนาคารกรุงเทพ ธนาคารสัญชาติญี่ปุ่น
  ขอความร่วมมือในการแนะนำลูกค้าให้กับบริษัทเข้าไปเสนอที่ดิน ในทางกลับกัน นวนคร
  ก็จะแนะนำลูกค้าให้กับทางธนาคารเช่นกัน

  Agency / Real Estate ช่วยแนะนำลูกค้าให้และมีการปิดการขาย โดยบริษัท นวนคร จำกัด
  (มหาชน) จะมีค่านายหน้าแล้วแต่กรณีไป ทั้งนี้อำนาจในการตัดสินใจ จะขึ้นอยู่กับ
  กรรมการผู้จัดการบริษัทฯและรองกรรมการจะเป็นผู้พิจารณา

  บริษัท Construction/ Consult ต่างๆ จัดการเซ็นสัญญาข้อตกลงระหว่างบริษัทฯ
  โดยทั้งสองฝ่ายหากมีลูกค้าเข้ามาติดต่อจะ มีการจ่ายค่านายหน้าให้ในแต่ละฝ่าย

  การติดต่อขอความร่วมมือจาก BOI ในการแนะนำลูกค้าในกรณีที่มีการแนะนำสำหรับ

  ของบริษัทฯ จะจ่ายค่าประสานงานตามการตกลงของแต่ละกรณีไป

  2. ช่องทางที่เป็นสื่ออุปกรณ์

  - การออก Booth ในงาน Event ต่างๆ
  เพื่อประชาสัมพันธ์โครงการและเข้าถึงลูกค้าที่มีความต้องการศึกษาหาพื้นที่เพื่อการลงทุน
  ดำเนินงาน Event ภายในประเทศ งาน Event และสัมมนาต่างประเทศ

  - สื่อโฆษณาต่างๆ เช่น หนังสือพิมพ์ต่างๆ Directory Web Site / Web Link Magazine

  สื่อ BOI รายเดือน New Letter จากทาง นวนคร ถึงลูกค้าทุก 4 เดือน Billboard
  บริเวณทางจังหวัดสระบุรีไปจังหวัดนครราชสีมา และบริเวณสนามบิน

  ภาวะการแข่งขันและแนวโน้มอุตสาหกรรมในอนาคต

  ในภาวะการแข่งขันที่เพิ่มสูงขึ้น ในปัจจุบันอาจแบ่งการแข่งขันออกได้เป็น 2 ประเภท
  โดยมีการวิเคราะห์สถานการณ์ด้านการตลาดปัจจัยต่างๆ ดังต่อไปนี้

1)  การแข่งขันจากประเทศข้างเคียง

  ประเทศ จีน : People's Republic of China

-   จีนหรือชื่อทางการคือ สาธารณรัฐประชาชนจีน ตั้งอยู่ในทวีปเอเชียตะวันออก เป็นประเทศ

  ที่มีประชากรมากที่สุดในโลก จีนเป็นประเทศที่มีอารยธรรมและประวัติศาสตร์ยาวนาน
  มีดินแดนกว้างใหญ่ไพศาล อีกทั้งทรัพยากรธรรมชาติอันอุดมสมบูรณ์

  การเข้าเป็นสมาชิกองค์การการค้าโลก (WTO) ของจีนเมื่อปลายปี 2544
  นับเป็นการเปิดตลาดใหญ่แห่งสุดท้ายให้ทั่วโลกเข้ามาลงทุน ในการดึงดูดการลงทุนจากต่างชาติ
  จีนมีมาตรการเก็บภาษีซึ่งเป็นต้นทุนที่สำคัญของการดำเนินธุรกิจที่เอื้อต่อการลงทุนของต่างชาติ
  รัฐบาลจีนมอบสิทธิพิเศษในการจ่ายภาษีแก่นักลงทุนต่างชาติหลายประการ เช่น
  ธุรกิจท้องถิ่นจีนต้องนำรายได้ที่ได้รับจากแหล่งต่างๆทั่วโลกมาคำนวณภาษี
  ขณะที่ธุรกิจต่างชาติที่เข้าไปดำเนินการในจีนสามารถนำเพียงรายได้ที่เกิดขึ้นในจีนมาคำนวณเป็นฐานภาษี
  และทางการจีนยังจัดเก็บภาษีในอัตราต่ำกับธุรกิจท้องถิ่นจีนที่ร่วมทุนกับธุรกิจต่างชาติอีกทั้งรัฐบาลจีนยังให้สิทธิพิเศษทางภาษีกับธุรกิจบางประเภทที่ทางการจีนให้การสนับสนุน
  และเขตการลงทุนที่ทางการจีนต้องการให้ธุรกิจเข้าไปลงทุนอีกด้วย

  ประเทศจีนได้ดำเนินนโยบายพัฒนาเศรษฐกิจอย่างจริงจัง
  มีการพัฒนาเขตเศรษฐกิจสำคัญเพื่อกระตุ้นให้เกิดการพัฒนาและการลงทุนอย่างเป็นรูปธรรม
  ฉะนั้นจีนจึงเป็นประเทศที่จัดอยู่ในคู่แข่งขันที่สำคัญของประเทศไทย

  ประเทศเวียดนาม : Socialist Republic of Vietnam

-   เวียดนาม หรือชื่อทางการคือ สาธารณรัฐสังคมนิยมเวียดนาม เวียดนามจะมีการปกครองใน

  ระบบสังคมนิยม
  เป็นประเทศที่เปิดโอกาสให้มีการรับฟังความคิดเห็นของนักลงทุนต่างประเทศรัฐบาลค่อนข้างเปิดกว้าง
  ซึ่งจะส่งผลให้เวียดนามมีการพัฒนาได้อย่างรวดเร็ว
  ขณะนี้เวียดนามมีอัตราการเติบโตเป็นอันดับสองในเอเซีย
  นักลงทุนสนใจเข้าไปลงทุนในเวียดนามมากกว่าไทย
  เนื่องจากเวียดนามเป็นประเทศที่กำลังเติบโต มีการให้สิทธิพิเศษแก่ผู้ประกอบกิจการที่ตั้งโรงงาน
  ปัจจุบันประเทศที่เข้ามาลงทุนในเวียดนามมากที่สุด คือ ไต้หวัน, เกาหลีใต้, ญี่ปุ่น
  โดยเฉพาะไต้หวันมีอัตราการเปิดโรงงานในเวียดนามเฉลี่ย 1 โรงงานต่อ 3-4 วัน

  เวียดนามจึงนับได้ว่าเป็นคู่แข่งด้านการตลาดที่สำคัญของ ไทย
  ซึ่งมีความพร้อมทั้งด้านการบริหารจัดการ นโยบายส่งเสริมการลงทุน แรงงานในท้องถิ่น
  ทำให้ได้เปรียบในด้านต้นทุนการประกอบการอุสาหกรรม
  เป็นที่สนใจของนักลงทุนผู้ประกอบการชาติต่าง ๆ
  ทำให้เวียดนามเป็นเป้าหมายใหม่ของการเป็นฐานการผลิตด้านอุตสาหกรรมในภูมิภาคนี้

ประเทศบังคลาเทศ : People’s Republic of Bangladesh

  บังคลาเทศ เป็นประเทศในเอเชียใต้ ซึ่งครอบครองพื้นที่ในส่วนตะวันตกของภูมิภาคเบงกอล
  มีพรมแดนติดกับประเทศอินเดียเกือบทุกด้าน
  ยกเว้นทางด้านทิศตะวันออกเฉียงใต้เล็กน้อยที่ติดกับประเทศพม่า

  ประเทศบังคลาเทศตั้งอยู่ริมอ่าวเบงกอล มหาสมุทรอินเดีย
  ทำให้ได้รับอิทธิพลมรสุมจากมหาสมุทรอินเดียอยู่เสมอ
  เศรษฐกิจของประเทศจึงขึ้นอยู่กับการเกษตรเป็นส่วนใหญ่
  ส่วนด้านอุตสาหกรรมส่วนใหญ่จะเกี่ยวเนื่องมาจากผลผลิตทางการเกษตร โดยเฉพาะสิ่งทอ
  ซึ่งประเทศบังคลาเทศนับว่ามีฝีมือแรงงานในการผลิตสิ่งทอต่างๆค่อนข้างมาก
  อีกทั้งยังเป็นแรงงานที่มีค่าแรงต่ำกว่าประเทศไทยมาก

  ตั้งแต่ปี 2533
  ประเทศได้ปรับนโยบายการลงทุนหลายประการเพื่อกระตุ้นและส่งเสริมการลงทุนจากต่างประเทศ
  อาทิ ไม่มีข้อจำกัดเกี่ยวกับการถือหุ้นของชาวต่างชาติ
  อนุญาตให้ส่งผลกำไรและรายได้ออกไปต่างประเทศโดยเสรี
  มีมาตรการให้ความสำคัญกับบริษัทต่างชาติที่เข้ามาลงทุนในประเทศ

  หมายเหตุ เนื่องจากการแข่งขันภายนอกอยู่ในกลุ่มที่ไม่สามารถควบคุมหรือปรับเปลี่ยนได้ ดังนั้น
  การเพิ่มประสิทธิภาพและศักยภาพของปัจจัยภายในจึงเป็นสิ่งที่จำเป็นและสำคัญ เป็นอันดับแรก

2)  การแข่งขันภายในประเทศ โดยมีหน่วยงานคณะกรรมการส่งเสริมการลงทุน (BOI)
    ให้สิทธิประโยชน์เพื่อแนะนำและสร้างแรงจูงใจให้แก่นักลงทุนตัดสินใจดำเนินกิจการภายในประเทศ

+-----------------------------+-----+-----+------+------+------+-----+
| สิทธิประโยชน์                  | เขต |     | เขต  |      | เขต  |     |
|                             | 1   |     | 2    |      | 3    |     |
+-----------------------------+-----+-----+------+------+------+-----+
|                             | นอก | ใน  | นอก  | ใน   | นอก  | นว  |
|                             |     |     |      |      |      | นคร |
+-----------------------------+-----+-----+------+------+------+-----+
| 1. ยกเว้นภาษีเงินได้นิติบุคคล      | -   | 3 ปี | 3 ปี  | 7 ปี  | 8 ปี  | 8 ปี |
+-----------------------------+-----+-----+------+------+------+-----+
| 2. ลดหย่อนภาษีเงินได้นิติบุคคล 50  | -   | -   | -    | -    | -    | 5 ปี |
| % ต่อเนื่อง                    |     |     |      |      |      |     |
+-----------------------------+-----+-----+------+------+------+-----+
| 3.                          | -   | -   | -    | -    | -    | 5 ปี |
| ลดหย่อนอากรขาเข้าสำหรับวัตถุดิบ   |     |     |      |      |      |     |
| หรือวัสดุ                      |     |     |      |      |      |     |
|                             |     |     |      |      |      |     |
| จำเป็น 75 %                  |     |     |      |      |      |     |
| สำหรับการผลิตเพื่อขายในประเทศ   |     |     |      |      |      |     |
+-----------------------------+-----+-----+------+------+------+-----+
| 4. ยกเว้นอากรขาเข้าสำหรับวัตถุดิบ | 1 ปี | 1 ปี | 1 ปี  | 1 ปี  | 5 ปี  | 5 ปี |
| หรือวัสดุจำเป็น                 |     |     |      |      |      |     |
|                             |     |     |      |      |      |     |
| สำหรับส่วนที่ผลิตเพื่อการส่งออก     |     |     |      |      |      |     |
+-----------------------------+-----+-----+------+------+------+-----+
| 5. อากรขาเข้าเครื่องจักร **     | ลดห | ลดห | ลด   | ย    | ย    | ยก  |
|                             | ย่อน | ย่อน | หย่อน | กเว้น | กเว้น | เว้น |
|                             | 50  | 50  | 50 % |      |      |     |
|                             | %   | %   |      |      |      |     |
+-----------------------------+-----+-----+------+------+------+-----+
| 6. อนุญาตให้หักค่าขนส่ง ค่าไฟฟ้า   | -   | -   | -    | -    | -    | 10  |
| ค่าน้ำประปา                   |     |     |      |      |      | ปี   |
|                             |     |     |      |      |      |     |
| เป็นสองเท่า นับแต่วันที่เริ่มมีรายได้  |     |     |      |      |      |     |
+-----------------------------+-----+-----+------+------+------+-----+
| 7.                          | -   | -   | -    | -    | 10 ปี | 10  |
| อนุญาตใ                      |     |     |      |      |      | ปี   |
| ห้หักค่าติดตั้งหรือค่าก่อสร้างสิ่งอำนวย |     |     |      |      |      |     |
|                             |     |     |      |      |      |     |
| ความสะดวกจากกำไรสุทธิ 25 %    |     |     |      |      |      |     |
| ของเงินลงทุน                  |     |     |      |      |      |     |
+-----------------------------+-----+-----+------+------+------+-----+
| 8.                          |     |     |      |      |      |     |
| อนุญาตให้ค                    |     |     |      |      |      |     |
| นต่างด้าวเข้ามาศึกษาลู่ทางการลงทุน |     |     |      |      |      |     |
+-----------------------------+-----+-----+------+------+------+-----+
| 9. อนุญาตให้นำช่างฝีมือ          |     |     |      |      |      |     |
| หรือผู้ชำนาญการต่างด้าว          |     |     |      |      |      |     |
|                             |     |     |      |      |      |     |
| เข้ามาและทำงานในประเทศ       |     |     |      |      |      |     |
+-----------------------------+-----+-----+------+------+------+-----+
| 10. อนุญาตให้ถือกรรมสิทธิ์ที่ดิน     |     |     |      |      |      |     |
+-----------------------------+-----+-----+------+------+------+-----+
| 11. อนุญาตให้นำ               |     |     |      |      |      |     |
| หรือส่งเงินออกนอกราชอาณาจักร    |     |     |      |      |      |     |
|                             |     |     |      |      |      |     |
| เป็นเงินตราต่างประเทศ          |     |     |      |      |      |     |
+-----------------------------+-----+-----+------+------+------+-----+

แนวโน้มอุตสาหกรรมในอนาคต

แนวโน้มอุตสาหกรรมในอนาคต
อาจวิเคราะห์ได้หลายมุมมองและมองจากสภาพทางเศรษฐกิจโดยรวมของประเทศไทย
ซึ่งมีอาจจะมองได้หลายประเด็นดังนี้

1.  สภาพเศรษฐกิจและสภาวะการลงทุนของประเทศ
    ปัจจัยความไม่แน่นอนทางการเมืองและทิศทางเศรษฐกิจไทยในอนาคต
    ส่งผลกระทบต่อการท่องเที่ยว บรรยากาศการลงทุน ทำให้นักลงทุนต่างชาติ
    เบนเข็มการลงทุนไปยังประเทศคู่แข่ง ได้แก่ เวียดนาม อินเดีย อินโดนีเซีย และจีน

2.  ระดับราคาน้ำมันที่มีแนวโน้มปรับตัวเพิ่มขึ้นอย่างต่อเนื่อง
    ส่งผลกระทบโดยตรงต่อต้นทุนการประกอบการของผู้ประกอบการ

3.  รัฐบาลแสดงความพยายามแก้ปัญหาที่ลงในรายละเอียดมากขึ้น
    โดยมุ่งเน้นที่การวางรากฐานในระยะยาว มีการออกมาตรการส่งเสริมการลงทุนต่าง ๆ อาทิ
    นโยบายสนับสนุนการลงทุนอีโคคาร์
    เพื่อผลักดันให้ไทยเป็นศูนย์กลางการผลิตรถยนต์ในภูมิภาคเอเชีย
    ซึ่งนโยบายดังกล่าวค่ายรถยนต์ต่างๆ ไม่ว่าจะเป็นโตโยต้า, ฮอนด้า, ฟอร์ด
    ต่างก็ให้ความสนใจที่จะลงทุน

4.  พื้นฐานเศรษฐกิจไทยยังมีความแข็งแกร่งในหลายด้าน
    ทั้งภาคเกษตรและอาหารยังมีโอกาสสร้างมูลค่าเพิ่มและขยายการลงทุนได้อีก

5.  ระดับค่าแรงที่เริ่มมีการปรับตัวสูงขึ้น
    ซึ่งจะส่งผลกระทบโดยตรงต่อผู้ประกอบการเนื่องจากทำให้ต้นทุนการผลิตสูงขึ้น
    แต่อย่างไรก็ตามแรงงานในประเทศไทยต่างก็มีความรู้ความสามารถ
    รวมทั้งมีประสบการณ์ในการทำงานสูง

อย่างไรก็ตาม แนวโน้มอุตสาหกรรมในปี 2553 ไม่ว่าจะเรื่องทำเลที่ตั้ง
สาธารณูปโภคและสาธารณูปการ, สิทธิประโยชน์ทางภาษีและมาตรการสนับสนุนอื่น ๆ,
ประสิทธิภาพการขนส่งและการกระจายสินค้า, ความพร้อมทางด้านแรงงาน การพัฒนา ฝีมือแรงงาน
ความเป็นมิตรของคนไทย และ การสนับสนุนจากภาครัฐ ประเทศไทยมีศักยภาพสนับสนุนการลงทุน
อีกทั้งชื่อเสียงของประเทศไทยที่มีมานานและเป็นที่ยอมรับทั่วไปของนักลงทุน
ในขณะเดียวกันประเทศต่างๆประสบปัญหา เรื่องขาดแคลนแรงงาน แรงงานราคาสูง
ภูมิประเทศถูกกระทบจากภัยธรรมชาติบ่อยครั้ง อีกทั้งปี 2553
กลุ่มนักลงทุนที่จะมีการชะลอการลงทุนในช่วงต้นปีเนื่องจากสภาวะความไม่ชัดเจนต่างๆ
เริ่มกลับมาลงทุนในประเทศไทยมากขึ้นนับตั้งแต่กลางปี 2553
ด้วยผลจากนโยบายต่างๆของรัฐบาลซึ่งเริ่มชัดเจนขึ้นและมีแนวโน้มของการลงทุนสูงขึ้นเรื่อยๆ
ซึ่งส่งผลให้ปี 2554 ทางภาครัฐคาดว่า ประมาณการณ์การลงทุนจะดีขึ้นกว่าปีที่แล้วแน่นอน

3.4 ที่ดินที่ลงนามในสัญญาซื้อขายแล้วแต่ยังไม่ได้โอน 

  ที่ดินที่ลงนามในสัญญาซื้อขายแล้ว ก่อน วันที่ 31 ธันวาคม 2553
  และรอการโอนตามงวดสัญญาซื้อขายของบริษัท นวนคร จำกัด (มหาชน) มีดังนี้

+-----------------------------------+---------------+-----------------+
| ชื่อบริษัทลูกค้า                        | มูลค่างา        | วันทำสัญญา        |
|                                   | นที่ยังไม่ได้ส่งมอบ |                 |
|                                   |               |                 |
|                                   | (ล้านบาท)      |                 |
+-----------------------------------+---------------+-----------------+
| ปทุมธานี                            |               |                 |
+-----------------------------------+---------------+-----------------+
| 1. บริษัท ซัมไฮเทคส์ จำกัด             | 59.59         | พฤศจิกายน 2553   |
+-----------------------------------+---------------+-----------------+
| 2. บริษัท ปตท.จำกัด (มหาชน)          | 26.16         | พฤศจิกายน 2553   |
+-----------------------------------+---------------+-----------------+
| 3. บริษัท เฉียน จั่น ซิน อินดัสเตรียล      | 18.75         | ธันวาคม 2553     |
| (ประเทศไทย) จำกัด                  |               |                 |
+-----------------------------------+---------------+-----------------+
| ยอดรวมทั้งหมด                       | 104.50        |                 |
+-----------------------------------+---------------+-----------------+
| นครราชสีมา                         |               |                 |
+-----------------------------------+---------------+-----------------+
| 1. บริษัท ชินเอ ไฮ-เทค จำกัด          | 10.68         | มิถุนายน 2553     |
+-----------------------------------+---------------+-----------------+
| 2. บริษัท แคนนอน ไฮ-เทค (ประเทศไทย) | 51.76         | ตุลาคม 2553      |
| จำกัด                              |               |                 |
+-----------------------------------+---------------+-----------------+
| 3. บริษัท เอ.แอล.เอ็ม.ที. (ประเทศไทย) | 21.41         | พฤศจิกายน 2553   |
| จำกัด                              |               |                 |
+-----------------------------------+---------------+-----------------+
| 4. บริษัท นาคากาวา ซังเกียว (ไทยแลนด์) | 3.82          | ธันวาคม 2553     |
| จำกัด                              |               |                 |
+-----------------------------------+---------------+-----------------+
| ยอดรวมทั้งหมด                       | 87.67         |                 |
+-----------------------------------+---------------+-----------------+